title: অ্যাডারস মাউথ

text: আনুমানিক ১৮২টি প্রজাতি দেখা যায়, যাদের মধ্যে অধিকাংশই ক্রান্তীয় আবহাওয়ায় পরিলক্ষিত হয়। তবে কিছু প্রজাতি অবশ্য নাতিশীতোষ্ণ অঞ্চলে দেখা যায়।


title: অ্যাডারস মাউথ

text: এই উদ্ভিদগুলিকে এদের লিঙ্গরূপ হিসাবে চরিত্রার্পিত করা হয়, কারণ এদের সুস্পষ্ট ছদ্ম-কন্দ রয়েছে। এই ছদ্ম-কন্দ অর্থাৎ কন্দ বা ব্লাবের সমতুল্য বৈশিষ্ট্যপূর্ন, এই গুলি ক্ষুদ্র আকৃতির কিন্তু সুস্পষ্ট ভাবে পরিলক্ষিত হয়। লুক্কায়িত শীথ (sheaths)গুলি একটির উপর আরেকটি সাজানো। পাতাগুলি নরম, সাধারণত সবুজ বর্ণের এবং বৃহদাকৃতি সমান্তরাল শিরাবিশিষ্ট সুস্পষ্ট। কিন্তু মাঝেমধ্যে ফুল ফোটার সময় সমান্তরাল শিরাগুলি দৃশ্যমান হয় না। এদের পুষ্পবিন্যাস লম্বালম্বি হয় এবং ফুলের বিন্যাস দীর্ঘ ও পাতলা। ফুলগুলি অক্ষবরাবর প্রায় একই জায়গা থেকে সৃষ্টি হয়, একে পুষ্পের ছত্রবিন্যাস (umbels) বলা হয়।


title: অ্যাডারস মাউথ

text: ফুলগুলি খুব ছোট, সহজে ঝরে যায়, মাংসল, পুষ্পবৃন্তের চারিদিকে পরিবেষ্টিত। ওষ্ঠাকৃতি অংশটি বৃন্তস্তম্ভের মধ্যে শায়িত থাকে। পাপড়িগুলি পিছনদিকে বাকাঁনো এবং বৃত্যাংশ (sepals) অপেক্ষা পাপড়িগুলি অনেক সরু আকৃতির।


title: অ্যাডারস মাউথ

text: এই পুষ্প প্রজাতি এক সুবিশাল সংখ্যাগুরু অংশের দেখা পাওয়া যায় ওসানিয়া, আফ্রিকা এবং এশিয়া মহাদেশে। শুধুমাত্র দশটি প্রজাতি ব্রাজিল জাত; যেখানকার রুক্ষ, শুষ্ক জঙ্গলে, গাছ-পালার মৃত অংশে এদের দেখা যায়।


title: হারুনুর রশীদ (বীর প্রতীক)

text: হারুনুর রশীদ (১৯৪৮ - ২৭ নভেম্বর ১৯৭১) হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: হারুনুর রশীদ (বীর প্রতীক)

text: হারুনুর রশীদ পৈতৃক বাড়ি চুয়াডাঙ্গা জেলার সদর উপজেলার রাঙ্গিয়ারপোতা গ্রামে। তার পিতার নাম আহমেদ আলী মন্ডল এবং মায়ের নাম বিরাজ খাতুন। তার স্ত্রীর নাম ছুরাতন নেছা।


title: হারুনুর রশীদ (বীর প্রতীক)

text: তিনি আওয়ামী লীগের রাজনীতির সাথে যুক্ত ছিলেন। তিনি মাত্র ২৩ বছর বয়সে যুদ্ধে যান এবং এসময় তিনি পড়াশোনার পাশাপাশি তার পিতার ব্যবসায় সহযোগীতা করতেন।


title: হারুনুর রশীদ (বীর প্রতীক)

text: হারুনুর রশীদ ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্র রাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৮ নম্বর সেক্টরের চুয়াডাঙ্গা সাব-সেক্টরের অধিনায়ক নিযুক্ত হন। তার নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে যদুপুর ক্যাম্প আক্রমণ অন্যতম। ১৯৭১ সালের আগস্ট মাসে বাংলাদেশের ভেতরে প্রাথমিক অবস্থান থেকে হারুনুর রশীদ নেতৃত্বে মুক্তিযোদ্ধারা রওনা হয়েছিলেন বিভিন্ন লক্ষ্যস্থলে। হারুনুর রশীদ তার সহযোগীদের নিয়ে যদুপুর পাকিস্তান সেনাদের ক্যাম্পে আক্রমন করার পরিকল্পনা করেন। ২৭ নভেম্বর (শনিবার) তার সহযোদ্ধাদের নিয়ে আক্রমণ করার পরিকল্পনা অনুযায়ী যদুপুর এর পাকিস্তানি ঘাঁটিকে ঘেরাও করেন। যদিও হারুনুর রশীদ ও তার সহযোদ্ধারা সংখ্যায় ছিলেন নগন্য। হারুনুর রশীদ তার সহযোদ্ধাদের আগে থেকেই সংকেতের অপেক্ষা না করে গুলি শুরু করতে নির্দেশ করেছিলেন। হঠাৎ গোলাগুলির প্রতিরোধে পাকিস্তানি ক্যাম্প থেকেও পাল্টা গুলি চালাতে থাকেন। ফলে হারুনুর রশীদ ও তার সঙ্গে থাকা সহযোদ্ধারা ক্রসফায়ারের মধ্যে পড়ে যান। তাদের মাথার ওপর দিয়ে ছুটে যায় অসংখ্য গুলি। সবকিছুই পরিকল্পনা অনুযায়ী হলেও হঠাৎ হানাদারের একটা বুলেট আঘাত হানে হারুনুর রশীদ এর বুকে। ঐ দিনে হারুনুর রশীদ এর গোলার বারুদে ৪ জন পাকিস্তানি সৈন্য নিহত হয়। অনেক কষ্টে হারুনুর রশীদের সহযোদ্ধারা ক্যাম্পের ভেতর থেকে বেরিয়ে আসতে সক্ষম হন। ঐ দিনে হারুনুর রশীদ শহীদ হন।


title: হারুনুর রশীদ (বীর প্রতীক)

text: হারুনুর রশীদ এর একজন সহযোদ্ধা জালাল উদ্দীন হারুনুর রশীদের লাশের দাফন সম্পন্ন করেন। এখন সেখানে একটা কবরস্থান করা হয়েছে। হারুনুর রশীদের কবর সংরক্ষনের জন্য এখনও সরকারের পক্ষ থেকে কোনো পদক্ষেপ নেওয়া হয়নি।


title: হারুনুর রশীদ (বীর প্রতীক)

text: ১৯৭৩ সালে সরকার তাকে বীর প্রতীক সম্মাননা প্রদান করেন।


title: এম-১৪৭ (মিশিগান হাইওয়ে)

text: এম-১৪৭ যুক্তরাষ্ট্রের মিশিগান রাজ্যের একটি রাজ্য ট্রাঙ্কলাইন মহাসড়ক ছিল। রাস্তাটি উত্তর জ্যাকসনের এম-১০৬ থেকে শুরু হয়ে মিশিগান রাজ্য কারাগারের সামনে গিয়ে শেষ হয়েছে। ১৯৩৬ সালে তৈরি করা এ মহাসড়কটি ১৯৯১ সালে স্থানীয় নিয়ন্ত্রনে ছেড়ে দেওয়া হয়।


title: এম-১৪৭ (মিশিগান হাইওয়ে)

text: মিশিগান রাজ্য কারাগারের সম্পত্তির পশ্চিমে এম-১০৬ এর একটি সংযোগ থেকে রাস্তাটি শুরু হয়েছে। এরপর রাস্তাটি প্রায় দেড় কিলোমিটার পূর্ব দিকে এগিয়ে গিয়ে কারাগারের গেটের সাথে সংযোগ স্থাপন করে শেষ হয়। এটি গ্রান্ড ট্রাঙ্ক পশ্চিম রেলপথের একটি শাখা লাইন ছিল। ১৯৭৬ সালে রাজ্য কারাগারের সংযোগ হিসাবে এর ভূমিকা নিয়ে একটি পত্রিকার আর্টিকেলে বলা হয়, “এটি মিশিগান রাজ্য মহাসড়ক ব্যবস্থার সবচেয়ে সংক্ষিপ্ত মহাসড়ক, কিন্তু একবার যে এটির উপর দিয়ে ভ্রমণ করেছে, মনে হবে এম-১৪৭ পৃথিবীর সবচেয়ে লম্বা রাস্তা”।


title: এম-১৪৭ (মিশিগান হাইওয়ে)

text: রাজ্য ট্রাঙ্কলাইন যোগাযোগ ব্যবস্থার সাথে কারাগারের সম্পত্তির সংযোগেরস্থাপনের জন্য ১৯৩৬ সালে এম-১৪৭ কে মহাসড়কের তালিকাভূক্ত করা হয়। এটি ১৯৯১ সালে স্থানীয় রুট হিসাবে জ্যাকসন কাউন্টির নিকট ছেড়ে দেওয়ার আগ পর্যন্ত মিশিগান পরিবহন বিভাগের নিয়ন্ত্রনে ছিল।


title: চাঁদপুর চিলড্রেন'স অ্যাকাডেমী

text: চাঁদপুর চিল্ড্রেন্স অ্যাকাডেমি চাঁদপুর গ্রামে অবস্থিত একটি নার্সারি ও মাধ্যমিক, মিশ্র-শিক্ষাপ্রতিষ্ঠান। যেখানে বাংলা ও ইংরেজি উভয় মাধ্যমেই শিক্ষা দেওয়া হয়। এছাড়া এখানে আলাদা ভাবে ইসলামি শিক্ষাও দেওয়া হয়।


title: চাঁদপুর চিলড্রেন'স অ্যাকাডেমী

text:
এই বিদ্যালয়টি প্রতিষ্ঠা করা হয় ১৯৯৫ খৃষ্টাব্দে। আব্দুস সামাদ ও মহাঃ মরতুজা আলি স্থানীয় আরও কয়েক জন সদস্যকে সঙ্গে নিয়ে এটি প্রতিষ্ঠা করেন।
এটি এখন চাঁদপুর সহ এলাকার বৃহত্তর শিক্ষাপীঠ। যেখানে নার্সারি থেকে শুরু করে দশম শ্রেণী পর্যন্ত পড়ানো হয় বাংলা ও ইংরেজি দুই মাধ্যমেই। বর্তমানে এখানে কুরআন শিক্ষারও ব্যবস্থা করা হয়েছে। এটি বেসরকারি ভাবে পরিচালিত করা হয়।


title: রংপুর পলিটেকনিক ইনস্টিটিউট

text: রংপুর পলিটেকনিক ইনস্টিটিউট বাংলাদেশের রংপুরের একটি কারিগরি শিক্ষা প্রতিষ্ঠান। এটি দেশের অন্যতম প্রাচীন ও বৃহত্তম পলিটেকনিক ইনস্টিটিউট।


title: রংপুর পলিটেকনিক ইনস্টিটিউট

text: রংপুর পলিটেকনিক ইনস্টিটিউটটি রংপুর বিভাগের রংপুর শহরের জুম্মাপাড়ায় অবস্থিত। বিপরীতে বিভাগীয় কারিগরি শিক্ষাবোর্ড অবস্থিত।


title: রংপুর পলিটেকনিক ইনস্টিটিউট

text: ১৮৮২ সালে প্রযুক্তি শিক্ষায় দক্ষ জনসম্পদ তৈরীর লক্ষে “বেইলী ব্রীজ গোবিন্দ লাল টেকনিক্যাল স্কুল” নামে এ প্রতিষ্ঠানের যাত্রা শুরু হয়। ১৯৬২ খ্রিস্টাব্দে সিভিল ও পাওয়ার টেকনোলজি নিয়ে প্রতিষ্ঠিত হয় “রংপুর টেকনিক্যাল ইন্সটিটিউট”। ১৯৬৮ খ্রিষ্টাব্দে মেকানিক্যাল ও ইলেকট্রিক্যাল টেকনোলজি অন্তর্ভুক্ত করে নতুন নামকরণ করা হয় “রংপুর পলিটেকনিক ইন্সটিটিউট”। ১৯৭৪ খ্রিষ্টাব্দে এ ইন্সটিটিউট বর্তমান জুম্মাপাড়াস্থ কাম্পাসে স্থানান্তরিত হয়। পরবর্তিতে পর্যায়ক্রমে ১৯৯২ খ্রিস্টাব্দে ইলেকট্রনিক্স টেকনোলজি, ২০০২ খ্রিস্টাব্দে কম্পিউটার টেকনোলোজি এবং ২০০৬ খ্রিস্টাব্দে ইলেক্ট্রোমেডিক্যাল টেকনোলজি অন্তর্ভুক্ত করে প্রতিষ্ঠানকে সম্প্রসারিত করা হয়েছে।


title: রংপুর পলিটেকনিক ইনস্টিটিউট

text: মূল ক্যাম্পাসে রয়েছে তিন তলা বিশিষ্ট দুটি আকাদেমি ভবন, অফিস, লাইব্রেরী, আধুনিক যন্ত্রপাতি সমৃদ্ধ ওয়ার্কশপ ভবন, জিমনেশিয়াম ও ল্যবরেটরী এবং একটি ৫০০ জন ধারণ ক্ষমতা সম্পন্ন অডিটোরিয়াম। মূল ক্যাম্পাসে রয়েছে মসজিদ ও শহীদ মিনার।


title: রংপুর পলিটেকনিক ইনস্টিটিউট

text: প্রতিষ্ঠার প্রথম বর্ষে মাত্র ১২০ জন ছাত্র-ছাত্রী এবং চারটি প্রযুক্তি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়েছিল। বর্তমানে অত্র প্রতিষ্ঠানে চার বছর মেয়াদি কোর্সে ৭ টি বিভাগ চলছে। এখানে প্রতিটি বিভাগে দু’টি করে শিফট চলমান এবং প্রতিটি শিফটে ৬০ জন করে মোট ১২০ জন শিক্ষার্থী ভর্তির সুযোগ পায়।রংপুর পলিটেকনিককে বাংলাদেশের সফলতম পলিটেকনিকের মর্যাদায় প্রতিষ্ঠিত করতে তৈরি করা হয়েছে 'রূপকল্প-২০১৮' । প্রাক্তন অধ্যক্ষ প্রকৌশলী খোন্দকার গোলাম মোস্তফার নেতৃত্বে শুরু হয়েছিল 'রূপকল্প-২০১৮'।


title: রংপুর পলিটেকনিক ইনস্টিটিউট

text: রংপুর পলিটেকনিকের দুইটি বৃহৎ খেলার মাঠ রয়েছে; যার একটি কলেজের ভিতরে, অপরটি কলেজের বাইরে তিস্তা ছাত্রাবাসের সামনে।


title: রংপুর পলিটেকনিক ইনস্টিটিউট

text: ছাত্রদের জন্য রয়েছে দুইটি এবং মেয়েদের জন্য একটি আবাসিক হল।


title: রংপুর পলিটেকনিক ইনস্টিটিউট

text: শাহজাহান কবির ছাত্রাবাসে মেধাক্রম অনুযায়ী ছাত্রদের চান্স দেওয়া হয়।


title: রংপুর পলিটেকনিক ইনস্টিটিউট

text: শিক্ষকদের জন্য দুইটি আবাসিক ভবন রয়েছে; যার একটি কলেজের ভিতরে, অপরটি তিস্তা ছাত্রাবাসের পাশে।


title: জলপান্না

text: জলপান্না (বৈজ্ঞানিক নাম: "Graphium cloanthus(Cramer)") এক প্রজাতির বড় আকারের প্রজাপতি, যার মূল শরীরটা কালচে খয়েরী বর্ণের এবং ডানায় বেগুনী নীল রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য।


title: জলপান্না

text:
প্রসারিত অবস্থায় জলপান্নার ডানার দৈর্ঘ্য ৮৫-৯৫ মিলিমিটার হয়।
ভারতে প্রাপ্ত জলপান্না এর উপপ্রজাতি হল-


title: জলপান্না

text: এই প্রজাপতিটি ভারতের জন্মু-কাশ্মীর থেকে অরুণাচল প্রদেশ, উত্তর-পূর্ব ভারত এবং হিমালয়ের ৯০০০ফুট উচ্চতা পর্যন্ত দেখা যায়। এছাড়া নেপাল, ভূটান, বাংলাদেশ, মায়ানমার এবং পাকিস্তানেও এদের পাওয়া যায়।


title: জলপান্না

text:
এই প্রজাপতিটির দুই ডানার আঁচলে সবজে-নীল রঙের পটি দেখা যায়। ডানার এই অংশের স্বচ্ছতা দেখলে মনে হয় যেন নীলচে সবুজ পাতলা কাঁচ বসানো আছে। পিছনের ডানার নীচের পিঠে কয়েকটা কালো বিন্দু যুক্ত লাল ছোট ছোপ দেখা যায়।
স্ত্রী এবং পুরুষ উভয় জলপান্নাদের লেজ দেখা যায়। এরা ওড়ে দ্রুত গতিতে। ফুলের মধুর প্রতি আকর্ষণ দেখা যায়। পুরুষ জলপান্নাদের ভিজে বালিতে অন্যান্য প্রজাতির প্রজাপতিদের সাথে জলপান করতে দেখা যায়। এরা গাছের চারিপাশে চক্রাকারে দ্রুত উড়ান দিতে পছন্দ করে।এই শূককীট পরিবারভুক্ত Miliusa velutina, এবং ইত্যাদি গাছের পাতার রসালো অংশ আহার করে।


title: আমিবা

text: ইউয়ান ৎসে লি আরেই ফর মাইক্রোওয়েভ ব্যকগ্রাউন্ড অ্যানাইসোট্রপি, () আরেই ফর মাইক্রোওয়েভ ব্যকগ্রাউন্ড অ্যানাইসোট্রপি বা (আমিবা) নামে পরিচিত। এটি একটি বেতার দূরবীক্ষণ যন্ত্র। গ্যালাক্সি ক্লাস্টার-এ মহাজাগতিক অণুতরঙ্গ পটভূমি বিকিরণ এবং সানিয়েভ-যাল'ডভিচ ইফেক্ট পর্যবেক্ষণ করতে আমিবা ডিজাইন করা হয়েছিল। এটি হাওয়াই এর মাওনা লোয়া-তে অবস্থিত যা সমুদ্রপৃষ্ঠ থেকে উপরে।


title: আমিবা

text: আমিবা মূলত হেক্সাপড মাউন্ট এর উপর ৭ উপাদানের একটি ইন্টারফেরোমিটার হিসেবে গঠিত হয়। ৩ মিমি (৮৬-১০২ GHz) তরঙ্গদৈর্ঘ্য বিস্তৃত পর্যবেক্ষণ, ২০০৬ সালের অক্টোবার মাস থেকে আরম্ভ হয় এবং সানিয়েভ-যাল'ডভিচ ইফেক্ট দ্বারা সনাক্তকৃত ৬টি গ্যালাক্সি ক্লাস্টার ২০০৮ সালে ঘোষিত হয়। ২০০৯ সালে দূরবীক্ষণ যন্ত্রটি ১৩ উপাদানে উন্নীত হয় এবং এটি পরবর্তিতে ১৯ উপাদানে উন্নীত হতেও সক্ষম। আমিবা দূরবীক্ষণ যন্ত্রটি একাডেমিয়া সিনিকা ইনস্টিটিউট অব এস্ট্রনোমি এন্ড এস্ট্রফিজিক্স, তাইওয়ান জাতীয় বিশ্ববিদ্যালয় এবং অস্ট্রেলিয়া টেলিস্কোপ ন্যাশনাল ফ্যাসিলিটি এবং আরও কিছু গবেষণা প্রতিষ্ঠান ও বিশ্ববিদ্যালয়ের সহযোগিতায় তৈরী হয়েছে।


title: আমিবা

text: প্রাথমিকভাবে আমিবাকে ৬ মিটার কার্বন ফাইবার ০.৫৭৬ মিটারের ক্যাসেগ্রেইন দ্বারা হেক্সাপড মাউন্টের উপর ৭-উপাদান ইন্টারফেরোমিটার হিসেবে গঠিত হয়। এটি হাওয়াই এর মাওনা লোয়াতে অবস্থিত। ৩ মিমি (৮৬-১০২ GHz) তরঙ্গদৈর্ঘ্য দ্বারা পর্যবেক্ষণ করা হয় যেন পুরোভূমির অতাপযোগ্য উৎস থেকে তরঙ্গ নির্গমন কমানো যায়। টেলিস্কোপটির একটি সঙ্কোচনীয় অভিগমন আছে যা সাতটি ইস্পাতের আঁটি এবং পিভিসি ফেব্রিক দিয়ে তৈরী।


title: আমিবা

text: রিসিভারেরা মনোলিথিক মাইক্রোওয়েভ ইন্টিগ্রেটেড সার্কিট প্রযুক্তি এবং লো নয়েজ এম্পলিফায়ার্স (যেগুলোর ২০ GHz ব্যান্ডউইথ আছে এবং ৪৬ dB এম্পলিফিকেশন যোগান দেয়) এর উপর ভিত্তি করে সংকেত গ্রহণ করে। সংকেত গুলো একটি এনালগ কোরিলেটর এর সঙ্গে পারস্পরিক সম্পর্ক করার পূর্বে স্থানিক দোলক এর সাথে একত্রিত হয় সংকেতগুলোর কম্পাঙ্ক কমানোর জন্য। এই সিস্টেমের তাপমাত্রা ৫৫ থেকে ৭৫ কেলভিনের মধ্যে থাকে।


title: আমিবা

text: আমিবা ২০০০ সাল থেকে তাইওয়ান মিনিস্ট্রি অব্ এডুকেশনের কসমলজি এন্ড পার্টিকেল ফিজিক্স প্রকল্প (৪ বছরের প্রকল্প) মোতাবেক শুরু হয়। ২০০২ সালে ২-উপাদানের আদিরূপের আমিবা মাওনা লোয়াতে স্থাপন করা হয়। চার বছর পর ২য় বারের মতো জাতীয় বিজ্ঞান কাউন্সিল এটিকে উন্নত করেছে। ২০০৫ সালে আমিবা এর জন্য প্লাটফর্ম তৈরী করা হয়। প্রথম ৭-উপাদান টেলিস্কোপ (আমিবা৭) এর কার্যক্রম বৃহস্পতি গ্রহ পর্যবেক্ষণের মধ্য দিয়ে শুরু হয় ২০০৬ সালে। টেলিস্কোপটি ২০০৬ সালে ইউয়ান ৎসে লি এর নামে উৎসর্গিত করা হয়। ২০০৯ সালে এই টেলিস্কোপটিকে ১৩-উপাদান টেলিস্কোপ আমিবা১৩ এ রূপান্তরিত হয়। অনেক পরীক্ষা এবং ক্রমাঙ্কনের পরে ২ বছর পরে ২০১১ সালে এটি দ্বারা আবারও পর্যবেক্ষণ করা শুরু হয়। এটিকে ১৯-উপাদান পর্যন্ত সম্প্রসারিত করা যাবে।


title: আমিবা

text: আমিবার প্রাথমিক লক্ষ্য হলো মহাজাগতিক অণুতরঙ্গের পটভূমির তাপমাত্রা ও মেরুকরণ করা এবং গ্যালাক্সি ক্লাস্টারে সানিয়েভ যাল'ডভিচ ইফেক্ট পর্যবেক্ষণ করা। প্রাথমিক পর্যায়ে এটি ৩০০০ মেরুর পরিমাপ করে যার রজল্যুশন ৬ আর্কমিনিট। গ্রহগুলোর ক্রমাঙ্কনের জন্য শুধু ভালো আবহাওয়ায় রাতের আকাশে টেলিস্কোপটি দ্বারা পর্যবেক্ষণ করা হয়।


title: আমিবা

text: ২০০৭ সালে ৬টি ক্লাস্টার আমিবা দ্বারা শনাক্ত হয়। এগুলো এবেল গ্যালাক্সিতে পাওয়া যায়। তাই এগুলোকে এবেল ক্লাস্টার বলা হয়। ৬টি ক্লাস্টার হলো এবেল ক্লাস্টার ১৬৮৯, ১৯৯৫, ২১৪২, ২২৬১ এবং ২৩৯০ যেগুলোর ০.০৯১ এবং ০.৩২২ লোহিত সরণ রয়েছে। বড় এবং উজ্জ্বল চারটি ক্লাস্টার হলোঃ এবেল ১৬৮৯, ২২৬১, ২১৪২ এবং ২৩৯০। এগুলোর আকার এবং ঔজ্জ্বল্যতা তুলনা করা হয়েছে এক্স-রশ্মি দ্বারা সুবারু দুর্বল লেন্সিং থেকে প্রাপ্ত রশ্মিয় বৈশষ্ট্য এবং বিন্যাস থেকে। ভবিষ্যদ্বাণী করা হচ্ছে যে, ১৩ অথবা ১৯-উপাদান টেলিস্কোপ সানিয়েভ-যাল'ডভিচ ইফেক্ট ব্যবহার করে বছরে ৮০টি ক্লাস্টার শনাক্ত করতে পারবে।


title: আমিবা

text: আমিবা টেলিস্কোপটি একাডেমিয়া সিনিকা ইনস্টিটিউট অব এস্ট্রনোমি এন্ড এস্ট্রফিজিক্স, ন্যাশনাল তাইওয়ান ইউনিভার্সিটি এবং অস্ট্রেলিয়া টেলিস্কোপ ন্যাশনাল ফ্যাসিলিটি এর যৌথ উদ্যোগ এবং সহযোগিতায় তৈরী হয়। এছাড়াও হার্ভার্ড -স্মিথসনিয়ান সেন্টার ফর এস্ট্রোফিজিক্স, ন্যাশনাল রেডিও এস্ট্রোনমি অবজারভেটরি, হাওয়াই বিশ্ববিদ্যালয়, ব্রিস্টল বিশ্ববিদ্যালয়, নটিংহ্যাম ট্রেন্ট বিশ্ববিদ্যালয়, কানাডা তাত্ত্বিক জ্যোতির্বিজ্ঞান ইনস্টিটিউ এবং কার্নেগী মেলন বিশ্ববিদ্যালয় বিশ্ববিদালয়ের গবেষকদের সহযোগিতায় আমিবা তৈরী হয়েছে।


title: কেন্দ্রীয় চলচ্চিত্র অনুমোদন পর্ষদ

text: কেন্দ্রীয় চলচ্চিত্র অনুমোদন পর্ষদ বা সেন্সরবোর্ড ভারতের কেন্দ্রীয় সরকার অধিনস্থ সংস্থা। যা সাধারণত ফিল্ম, ধারাবাহিক, বিজ্ঞাপন ইত্যাদি চলচ্চিত্রের প্রমাণিকরণ করে। উপরিউক্ত বিষয়গুলিকে তাদের প্রেক্ষাপটেরর উপর ভিত্তি করে বিভিন্ন শ্রেণী প্রদান করে যেমন (A)। এটি পরিচালনা করে ভারতের তথ্য ও সম্প্রচার মন্ত্রণালয়।


title: কেন্দ্রীয় চলচ্চিত্র অনুমোদন পর্ষদ

text: কেন্দ্রীয় চলচ্চিত্র প্রমাণন পর্ষদ সাধারণত ৪ প্রকারের শ্রেণী বিভাগ করে যথাঃ-


title: বাড়েরা নদী

text: বাড়েরা নদী বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী। এই নদীতে সারাবছর পানিপ্রবাহ থাকে না। ময়মনসিংহ শহরের সব নোংরা পানি এই নদীতে গিয়ে পড়ে। এই নদীতে জোয়ারভাটা খেলে না। নদীটিতে সাধারণত বন্যা হয় না।


title: বাড়েরা নদী

text: বাড়েরা নদী ময়মনসিংহ সদর উপজেলার দাপুনিয়া ইউনিয়নে সুতিয়া নদী থেকে উৎপত্তি লাভ করেছে। নদীটি উৎসমুখ থেকে পূর্বদিকে প্রবাহিত হয়ে বাড়েরা ইউনিয়নে প্রবেশ করেছে এবং বাড়েরা-ঘাগরা অঞ্চলে এটি বাড়েরা নদী নামে পরিচিত। ভাবখালি ইউনিয়নে এটি পাগারিয়া নদী নাম ধারণ করেছে এবং সেই নামেই ত্রিশাল উপজেলায় প্রবাহিত হয়েছে।


title: চোরখাই নদী

text: চোরখাই নদী বা চুরখাই নদী বাংলাদেশের ময়মনসিংহ জেলার ময়মনসিংহ সদর উপজেলার একটি নদী।


title: চোরখাই নদী

text: চোরখাই নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই উপজেলার ভাবখালী ইউনিয়নের বাড়েরা নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।


title: সিরখালি নদী

text: সিরখালি নদী বাংলাদেশের জামালপুর জেলা ও ময়মনসিংহ জেলার একটি নদী।


title: সিরখালি নদী

text: সিরখালি নদী জামালপুর জেলার জামালপুর সদর উপজেলার পুরাতন ব্রহ্মপুত্র নদী থেকে উৎপত্তি লাভ করে ময়মনসিংহ সদর, মুক্তাগাছা উপজেলা অতিক্রম করে ফুলবাড়িয়া উপজেলার কুশমাইল ইউনিয়নে আখিলা নদীতে পতিত হয়েছে। এই নদীতে জোয়ারভাটা খেলে না। তবে বর্ষাকালে নদীটিতে বন্যা হয়।


title: লিউশি শান

text: লিউশি শান হল কুয়েনলুন পর্বতমালার সর্বোচ্চ শৃঙ্গ। এর অবস্থান চীনের জিনজিয়াং প্রদেশ ও তিব্বতের সীমানায়। আকসাই চীন - ১, লিউশি ফেং, কুনলুন - ১, কুনলুন গডেস, প্রভৃতি নামেও এই শৃঙ্গটি পরিচিত।


title: লিউশি শান

text: এই শৃঙ্গটি কুয়েনলুন পর্বতমালার পশ্চিমাংশে অবস্থিত। এর উচ্চতা ৭১৬৭ মিটার বা ২৩,৫১৪ ফুট।। এই পর্বতের বরফটুপির পূর্ব ও পশ্চিম ঢালের গলিত জল দক্ষিণমুখে বয়ে এসে বদ্ধ হ্রদ আকসাই চীনকে জলে জোগান দেয়। অপরদিকে উত্তর ঢালের গলিত জল এসে পড়ে তারিম নদীর একটি উপনদী ইউরুংকাশ নদীর অববাহিকায়।


title: লিউশি শান

text: মূল শৃঙ্গটি থেকে মাত্র ১.৩৩ কিলোমিটার উত্তরে এই শৃঙ্গটি অবস্থিত। সমুদ্রপৃষ্ঠ থেকে এর উচ্চতা । কিন্তু এই দ্বিতীয় শৃঙ্গটির সুপ্রত্যক্ষতা মাত্র ।


title: লিউশি শান

text: লিউশি শান - ২ থেকে পূর্বে ১.৪৩ কিলোমিটার দূরেই আরেকটি উচ্চ শৃঙ্গ রয়েছে - একে লিউশি শান - ৩ বলে অভিহিত করা হয়। তবে এই শৃঙ্গটিরও সুপ্রত্যক্ষতা যথেষ্ট কম, মাত্র ।


title: লিউশি শান

text: ১৯৮৬ সালের ১৬ আগস্ট একটি জাপানি পর্বতারোহী দল প্রথম লিউশি শানের মূল শৃঙ্গে আরোহন করেন। এই লক্ষ্যে তাঁরা পর্বতের দক্ষিণ দিকের ঢাল ব্যবহার করেছিলেন। প্রথম দিন যে দলটি এই শৃঙ্গে আরোহন করেন তার সদস্য ছিলেন তেৎসুয়া বাবা, শিনজি কোবায়াশি, শুইয়া নাকাশিমা, ইউকিমাসা নুমানো ও মাসানোরি সাতো। পরের দিন যে দ্বিতীয় দলটি এই শৃঙ্গে পৌঁছান তার সদস্য ছিলেন তাকেশি মুরাতা, ইউকিকো কুকুজাওয়া, মিৎসুহিরো সুগাওয়ারা, শিগেরু মাসুইয়ামা এবং কেইশিকো হায়াসাকা।


title: সরোপোডোমর্ফা

text: সরোপোডোমর্ফা (উচ্চারণ: সও-রো-পও-ডো-মর্-ফা; ˌsɔːrəˌpɒdəˈmɔːrfə) গ্রীক শব্দ। এর অর্থ "টিকটিকির মত পা-ওয়ালা প্রাণী"। এরা হল লম্বা গলাবিশিষ্ট তৃণভোজী সরিস্কিয়ান ডাইনোসরদের একটি অধুনা-বিলুপ্ত ক্লেড। সমস্ত সরোপড ও তাদের বিবর্তনীয় জ্ঞাতিরা এদের অন্তর্গত। সরোপড-রা সাধারণত হত বিশালায়তন, চতুষ্পদ, খুব লম্বা গলা ও লেজের অধিকারী এবং পৃথিবীর ইতিহাসে সর্বকালের বৃহত্তম স্থলচর প্রাণীগোষ্ঠী। বিবর্তনের ধারায় সরোপডদের পূর্বসূরী "প্রোসরোপড"-রা ছিল ক্ষুদ্রতর ও ক্ষেত্রবিশেষে দ্বিপদ গমনে সক্ষম। মেসোজোয়িক মহাযুগের অধিকাংশ জুড়ে সরোপোডোমর্ফরা ছিল প্রধান স্থলচর তৃণভোজী। আজ থেকে ২৩ কোটি বছর আগে মধ্য ট্রায়াসিকে এদের আবির্ভাব ও ৬ কোটি ৬০ লক্ষ বছর আগে ক্রিটেশিয়াস যুগের শেষে এদের বিলুপ্তি।


title: সরোপোডোমর্ফা

text: সরোপোডোমর্ফরা সমসাময়িক অন্যান্য তৃণভোজীদের চেয়ে বেশি উঁচুতে গলা বাড়িয়ে গাছের পাতা চিবোতে পারত। উচ্চতা ছাড়া অন্যান্য শারীরিক বৈশিষ্ট্য থেকেও এই তত্ত্বের প্রমাণ পাওয়া যায়, যথা: খুব লম্বা গলার (দশটি বা তারও বেশি সংখ্যক দীর্ঘায়িত গ্রীবা কশেরুকাযুক্ত) শেষে হালকা ও ছোট করোটি। দেহের পিছনে এই লম্বা গলার ভারসাম্য বজায় রাখার জন্য এদের লেজও হত খুব লম্বা (অতিরিক্ত একটা, দুটো বা তিনটে পুচ্ছ কশেরুকা সম্বলিত)।


title: সরোপোডোমর্ফা

text: এদের দাঁত হত দুর্বল, এবং আকারে চামচ বা গাছের পাতা সদৃশ। পেষক দাঁতের বদলে এদের পাকস্থলীতে থাকত গ্যাস্ট্রোলিথ জাতীয় পাথর, যা কার্যগতভাবে আজকের পাখি ও কুমীরদের গিজার্ড পাথরের অনুরূপ, অর্থাৎ শক্ত বা অপাচ্য উদ্ভিদ তন্তুকে পিষে পরিপাকের উপযোগী করে তোলাই ছিল এগুলোর কাজ। মুখের উপরের দিকটা সামনে ঝুঁকে এসে চঞ্চুসদৃশ এক গঠন নির্মাণ করত।


title: সরোপোডোমর্ফা

text: অন্যতম প্রাচীনতম সরোপোডোমর্ফ প্রজাতি "স্যাটার্নালিয়ার" আয়তন ছিল ছোট (১.৫ মিটার, বা ৫ ফুট লম্বা), কিন্তু ট্রায়াসিকের শেষভাগে এরাই বৃহত্তম তৃণভোজী প্রাণীগোষ্ঠীর স্থান দখল করে। এর পর জুরাসিক ও ক্রিটেশিয়াসে এদের আয়তন ক্রমশ বেড়েই চলে। বিবর্তনের শেষ লগ্নে উদ্ভূত "সুপারসরাস", "ডিপ্লোডোকাস" ও "আর্জেন্টিনোসরাস" প্রভৃতি বৃহত্তম সরোপোডোমর্ফ প্রজাতির দৈর্ঘ্য দাঁড়িয়েছিল ৩০-৪০ মিটার (১০০–১৩০ ফুট) এবং দেহের ভরের সীমা ছাড়িয়ে গিয়েছিল ৬০,০০০–১,০০,০০০  কিলোগ্রাম।


title: সরোপোডোমর্ফা

text: প্রাথমিকভাবে দ্বিপদী হলেও দেহের ভর বেড়ে ওঠার সাথে সাথে সরোপোডোমর্ফরা হাতির মত অভিকর্ষানুবর্তী চতুষ্পদ দেহগঠন লাভ করে, অর্থাৎ গমনের সময় তাদের চারটে পা-ই সব সময় দেহের ঠিক নিচে অবস্থান করে অল্প অল্প করে সামনে এগিয়ে যেত। ফলে তারা স্থায়ীভাবে অত্যন্ত মন্থর হয়ে যায়। বিবর্তনের অপর সরিস্কিয়ান ধারা থেরোপডদের সাথে তাদের সাধারণ পূর্বপুরুষ মাংসাশী ছিল বলে ধারণা করা হয় প্রাথমিক সরোপোডোমর্ফরা খুব সম্ভবত ছিল সর্বভুক। তৃণভোজী খাদ্যাভ্যাসের বিবর্তন তাদের লম্বা গলা ও দেহের আয়তনের বিবর্তনের সাথে তাল মিলিয়ে চলেছিল।


title: সরোপোডোমর্ফা

text: সরোপোডোমর্ফদের নাসারন্ধ্রের আয়তন হত বিশাল, এবং অগ্রপদে একটা করে নখযুক্ত বুড়ো আঙুল থাকত, যা হয়তো আত্মরক্ষার কাজে ব্যবহৃত হত। অবশ্য সরোপোডোমর্ফদের আত্মরক্ষার প্রধান অভিযোজন ছিল তাদের সুবিশাল আয়তন।


title: সরোপোডোমর্ফা

text: ২০১১ তে প্রকাশিত ফার্নান্দো ই. নোভাস প্রমুখের তত্ত্বানুসারী ক্ল্যাডোগ্রাম:


title: সরোপোডোমর্ফা

text: নিচে ২০১৫ খ্রিঃ ওটেরো প্রমুখ প্রকাশিত সরোপোডোমর্ফদের ক্ল্যাডোগ্রামটি দেওয়া হল।


title: ১০ স্টোরি ফ্যান্টাসি

text: ১০ স্টোরি ফ্যান্টাসি (টেন স্টোরি ফ্যান্টাসি হিসেবেও পরিচিতি) ১৯৫১ সালে প্রতিষ্ঠিত একটি বৈজ্ঞানিক কল্পকাহিনি ও ফ্যান্টাসি ঘরাণার পাল্প ম্যাগাজিন ছিল। পাল্প ম্যাগাজিনের ব্যবসা ঐ সময়ই পড়তির দিকে ছিল, তাই ম্যাগাজিনটির একটিমাত্র সংখ্যাই প্রকাশিত হয়েছিল। এ ম্যাগাজিনে প্রকাশিত গল্পগুলোর মান সাধারণভাবে বেশ ভালো ছিল এবং এতে জন উইন্ডহাম, এ. ই. ভ্যান ভগট এবং ফ্রিৎজ লেইবার প্রমুখ সাহিত্যিকদের লেখা প্রকাশিত হয়েছিল। ম্যাগাজিনে প্রকাশিত গল্পগুলোর মধ্যে সবচেয়ে বেশি জনপ্রিয় ছিল আর্থার সি. ক্লার্কের "সেন্টিনেল ফ্রম এটার্নিটি" গল্পটি অন্যতম, যার উপর ভিত্তি করে পরবর্তীতে "" চলচ্চিত্রটি নির্মিত হয়।


title: ১০ স্টোরি ফ্যান্টাসি

text: ১৯৫০-এর দশকের প্রথম দিকে যুক্তরাষ্ট্র বৈজ্ঞানিক কল্পকাহিনি প্রকাশনার জগতে এক নাটকীয় পরিবর্তন আসে। ১৯৪৯ সালের শুরুর দিকে অন্যান্য অনেক কিছুর মধ্যে পাল্প ঘরাণায়েও এক ধরণের পরিবর্তন আসে। ১৯৫৫ সালের শেষদিকে প্রায় সকল ম্যাগাজিনের প্রকাশনাই বন্ধ হয়ে যায় কিংবা ডাইজেস্ট ধরণে পরিবর্তিত হয়ে যায়। পাল্প বাজারের ব্যাপক অবনতির পরেও ঐ সময়ে বেশকিছু নতুন বৈজ্ঞানিক কল্পকাহিনিভিত্তিক ম্যাগাজিন পাল্প আকারে প্রকাশিত হয়। ১৯৫০ সালে এভন পাবলিকেশন্স রোমান্স, ওয়েস্টার্ন ও বৈজ্ঞানিক কল্পকাহিনি - এ তিন ধরণে নতুন করে পাল্প ম্যাগাজিন প্রকাশের চেষ্টা করে। এর প্রতিটিতেই বেশকিছু পৃষ্ঠাজুড়ে কমিক্স থাকত। বৈজ্ঞানিক কল্পকাহিনি বিষয়ক পাল্প "আউট অব দিস্ ওয়ার্ল্ড অ্যাডভেঞ্চারস" ম্যাগাজিনের দুটি সংখ্যা প্রকাশিত হয়; অন্যান্যগুলোর কেবল একটিই প্রকাশের মুখ দেখে।


title: ১০ স্টোরি ফ্যান্টাসি

text: এত ব্যর্থতার পরেও এভনের মালিক জোসেফ মেয়ের তার পরের বছর আরেকটি পাল্প ম্যাগাজিন প্রকাশের উদ্যোগ নিলেন। জে.ডব্লিউ. ক্লিমেন্টস কম দামে একটি পাল্প ম্যাগাজিন প্রকাশের প্রস্তাব দেয়ার পরে মেয়ের এ উদ্যোগ গ্রহণ করেন। এভনের নির্বাহী সম্পাদক ডোন্যাল্ড এ. উলহেইম নতুন এ ম্যাগাজিনের নাম দেন "১০ স্টোরি ফ্যান্টাসি", যদিও প্রকৃতপক্ষে এতে মোট ১৩টি গল্প ছিল। এর মুদ্রণে "আউট অব দিস ওয়ার্ল্ড অ্যাডভেঞ্চারস" ম্যাগাজিনের সাদৃশ্য ছিলঃ উভয় ম্যাগাজিনেই সূচীপত্রের জন্য বৃহদাকারের চিত্র সংযুক্ত থাকত। এর অভ্যন্তরীণ নকশার বেশিরভাগ কাজই এভনের কমিক্স বিভাগের উইলিয়াম ম্যাকউইলিয়াম ও "মার্টিন" কর্তৃক অঙ্কিত হয়েছিল।


title: ১০ স্টোরি ফ্যান্টাসি

text: মেয়ের নিজেই এ ম্যাগাজিনের প্রচ্ছদ নির্বাচন করেন, উলহেইম নন। জন উইন্ডহাম রচিত "টির‍্যান্ট অ্যান্ড স্লেইভ-গার্ল অন প্লানেট ভেনাস" ("জন বেনন" ছদ্মনামে প্রকাশিত) গল্পের আঁচেই এই প্রচ্ছদ করা হয়েছিল। এই গল্পটি প্রথমে ব্রিটিশ "নিউ ওয়ার্ল্ডস" ম্যাগাজিনে "নো প্লেস লাইক আর্থ" নামে বিক্রিত হয়েছিল। উইন্ডহেম পরবর্তীকালে উলহেইমের কাছে এ গল্পের যুক্তরাষ্ট্রীয় স্বত্ব বিক্রি করেন। গল্পটি আটলান্টিকের দুই পাড়ের দেশেই প্রকাশিত হয়, একই সময়ে। মেয়ের নতুন ও আরো উত্তেজনাকর নাম বেছে নেন এবং পরবর্তী সংস্করণগুলোতে "নো প্লেস লাইক আর্থ" নামেই গল্পটি প্রকাশিত হয়।


title: ১০ স্টোরি ফ্যান্টাসি

text: "১০ স্টোরি ফ্যান্টাসি"র একটি বিখ্যাত গল্প "সেন্টিনেল ফ্রম এটার্নিটি", যার লেখক ছিলেন আর্থার সি. ক্লার্ক। ক্লার্ক ১৯৪৮ সালে বিবিসি আয়োজিত এক প্রতিযোগিতায় এ গল্পটি পাঠিয়েছিলেন, কিন্তু গল্পটি কোনো প্রকার পুরস্কার বা অনারেবল মেনশান - কিছুই পায়না। পরবর্তীতে গল্পটির উপর ভিত্তি করেই "" চলচ্চিত্রটি নির্মিত হয়। ম্যাগাজিনে প্রকাশিত সকল গল্পের মানই বেশ ভালো ছিল, এবং নামকরা অনেক লেখক, যেমনঃ এ.ই. ভ্যান ভগ্ট, এল. স্প্রাগ দে ক্যাম্প, অগাস্ট ডার্লিথ এবং লেস্টার দেল রে প্রমুখেরা এসব গল্প লিখেছিলেন। খ্যাতিপ্রাপ্ত কিছু গল্পের মধ্যে সি.এম. কর্নব্লুথের "ফ্রেন্ড টু ম্যান", উলহেইমের "প্রাইভেট ওয়ার্ল্ডস" (মার্টিন পিয়ার্সন ছদ্মনামে প্রকাশিত), ফ্রিৎজ লেইবারের "ক্রাই উইচ" এবং ক্রিস নেভিলের "সিডস্ অব ফিউচারিটি" অন্যতম।


title: ১০ স্টোরি ফ্যান্টাসি

text: গল্পগুলোর মান বেশ উন্নত হলেও, প্রকাশক পরবর্তী সংখ্যা প্রকাশের জন্য প্রতিজ্ঞাবদ্ধ হতে রাজি হননি। এবং ১৯৫১ সালের বসন্তে প্রকাশিত এ সংখ্যাটিই ছিল ম্যাগাজিনটির একমাত্র সংখ্যা।


title: ১০ স্টোরি ফ্যান্টাসি

text: ত্রৈমাসিক ম্যাগাজিন হিসেবে প্রকাশের ঘোষণা দেয়া হলেও মাত্র একটি সংখ্যাই প্রকাশিত হয়েছিল। ডোন্যাল্ড উলহেইম ছিলেন এই একমাত্র সংখ্যার সম্পাদক, যা ভলিউম ১-এর ১ নং সংখ্যা হিসেবে চিহ্নিত হয়। পাল্প ধরণে প্রকাশিত এ ম্যাগাজিনের দাম ছিল ২৫ সেন্ট এবং পৃষ্ঠাসংখ্যা ছিল মোট ১২৮। নিউ ইয়র্কের এভন পিরিওডিকালস ছিল এ ম্যাগাজিনের প্রকাশক।


title: হিংরাজানি নদী

text: হিংরাজানি নদী বাংলাদেশের ময়মনসিংহ জেলার ময়মনসিংহ সদর এবং ত্রিশাল উপজেলার একটি নদী।


title: হিংরাজানি নদী

text: হিংরাজানি নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে ত্রিশাল উপজেলার বৈলর ইউনিয়নে আবার সুতিয়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।


title: মাহারি নদী

text: মাহারি নদী বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী। নদীটির দৈর্ঘ্য ৩৭ কিলোমিটার, প্রস্থ গড়ে ৬০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাহারি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৪।


title: মাহারি নদী

text: মাহারি নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই জেলার ত্রিশাল উপজেলার মাঠাবাড়ি ইউনিয়ন অবধি প্রবাহিত হয়ে খিরু নদীতে পতিত হয়েছে। এই নদীতে সারাবছর পানিপ্রবাহ থাকে না এবং জোয়ারভাটা খেলে না। নদীটিতে শুধু বর্ষাকালে পানি প্রবাহিত হয়। পলির প্রভাবে নদীর তলদেশ ভরাট হয়ে যাচ্ছে।


title: ডার্ক নানেস

text: ডার্ক পিটার নানেস (; জন্ম: ১৬ মে, ১৯৭৬) ভিক্টোরিয়ার মাউন্ট ওয়েভার্লি এলাকায় জন্মগ্রহণকারী পেশাদার অস্ট্রেলীয় ক্রিকেটার। আন্তর্জাতিক ক্রিকেট অঙ্গনে অস্ট্রেলিয়া ও নেদারল্যান্ডস - উভয় দলের পক্ষে খেলছেন। এরফলে খুব স্বল্পসংখ্যক ক্রিকেটারদের একজন হিসেবে একাধিক আন্তর্জাতিক দলে খেলার সুযোগ পেয়েছেন ডার্ক নানেস। দলে তিনি মূলতঃ বামহাতি ফাস্ট বোলিং করে থাকেন।


title: ডার্ক নানেস

text: ক্রিকেট খেলায় অনুপ্রবেশের পূর্বে তিনি ফ্রিস্টাইল স্কিয়ার ছিলেন ও এফআইএস ফ্রিস্টাইল স্কিয়িং বিশ্বকাপে প্রতিনিধিত্ব করেন। হথর্ন-ওয়াভার্লি ক্লাবে খেলেন ও পরবর্তীকালে ফিটজরয়-ডনকাস্টারে স্থানান্তরিত হন। ২০০৫-০৬ মৌসুমে ভিক্টোরিয়ান প্রিমিয়ার ক্রিকেটে ভিক্টোরিয়ার পক্ষে ২৯ বছর বয়সে প্রথম-শ্রেণীর ক্রিকেটে অভিষেক ঘটে তার। দ্বিতীয় খেলায় পুরা কাপের ফাইনালে কুইন্সল্যান্ড বুলসের ৯০০/৬ ডিক্লেয়ারকালীন তিন উইকেট নিয়েছিলেন। ভিক্টোরিয়া ব্যাটিংয়ে আসলে তিনি সর্বশেষে আউট হন। ঘরোয়া প্রথম-শ্রেণীর ক্রিকেট, একদিনের প্রতিযোগিতাসহ ২০০৮ সালে ইংরেজ কাউন্টি ক্রিকেটে মিডলসেক্সে শীর্ষস্থানীয় বোলার ছিলেন। তবে, টুয়েন্টি২০ খেলায় তিনি তার সেরা সফলতা পান। ২০০৮ সালের শেফিল্ড শিল্ডে নানেস তার খেলোয়াড়ী জীবনের সেরা বোলিং পরিসংখ্যান দাঁড় করান ৭/৫০। পার্থে অনুষ্ঠিত খেলায় ওয়েস্টার্ন অস্ট্রলিয়ার বিপক্ষে প্রথম ইনিংসে ০.১ ওভারে ১/২ উইকেট পান। কিন্তু দুইটি বীমার ছুড়লে ঐ ইনিংসে বোলিং করা থেকে তাকে বিরত রাখা হয়।


title: ডার্ক নানেস

text: তার পিতা-মাতার জন্মসূত্রের মাধ্যমে ডাচ নাগরিকত্ব লাভ করেন। এরফলে, ২০০৯ সালের আইসিসি বিশ্ব টুয়েন্টি২০ প্রতিযোগিতায় নেদারল্যান্ডসের পক্ষে খেলার সুযোগ পান। নেদারল্যান্ডস তাদের প্রথম খেলায় ইংল্যান্ডের মোকাবেলা করে। তার বোলিংয়ে দল বিস্ময়করভাবে জয় পায়। ঐ বছরেরই শেষদিকে অস্ট্রেলিয়ার পক্ষে একদিনের আন্তর্জাতিক (ওডিআই) ও টুয়েন্টি২০ আন্তর্জাতিকে অভিষেক ঘটে তার।


title: ডার্ক নানেস

text: ফেব্রুয়ারি, ২০১০ সালে প্রথম-শ্রেণীর ক্রিকেট থেকে অবসর নেন। এর কারণ হিসেবে আঘাতপ্রাপ্তি পরবর্তী সময়ে দীর্ঘকালীন সময়ের খেলায় তার অপারগতা প্রকাশ এবং ৫০-ওভার ও টুয়েন্টি২০ ক্রিকেটে ভিক্টোরিয়া এবং অস্ট্রেলিয়ার পক্ষে মনোনিবেশের কথা বলেন।


title: বীরেন শিকদার

text: ড. শ্রী বীরেন শিকদার (জন্ম: অক্টোবর ১৬, ১৯৪৯ ) একজন বাংলাদেশী আইনজীবী এবং রাজনীতিবিদ। ছাত্রজীবন থেকেই তিনি রাজনীতিতে সক্রিয় ছিলেন। তিনি ২০১৪ সালের ৫ জানুয়ারি অনুষ্ঠিত দশম জাতীয় সংসদের সদস্য নির্বাচিত হন এবং ১২ জানুয়ারি যুব ও ক্রীয়া মন্ত্রণালয় দায়িত্বপ্রাপ্ত প্রতিমন্ত্রী হিসেবে নিযুক্ত হন।


title: বীরেন শিকদার

text: বীরেন শিকদারের জন্ম ১৯৪৯ সালের ১৬ অক্টোবর মাগুরা জেলার শালিখা উপজেলার সিংড়া গ্রামে। পিতার নাম বিহারী লাল শিকদার এবং মাতা শ্রীমতি সরস্বতী শিকদার। পিতা পেশায় একজন ব্যবসায়ী ছিলেন। তিনি ঝিনাইদহ জেলার হাটবারবাজার হাইস্কুল হতে এসএসসি, সরকারি হোসেন শহীদ সোহরাওয়ার্দী কলেজ হতে এইচ এস সি ও যশোর মাইকেল মধুসূদন কলেজ থেকে গ্রাজুয়েশন ডিগ্রি গ্রহণ করেন। পরবর্তীতে তিনি রাজশাহী বিশ্ববিদ্যালয় হতে আইনশাস্ত্রে স্নাতক ও স্নাতকোত্তর ডিগ্রি লাভ করেন।


title: বীরেন শিকদার

text: বীরেন শিকদার ১৯৬৮-৬৯ সালে বৃহত্তর যশোর জেলার ছাত্রলীগের সভাপতি ছিলেন। ১৯৭১ সালে তিনি মুজিব বাহিনীর সদস্য হিসেবে নিজ এলাকায় মুক্তিযুদ্ধে সক্রিয় অংশগ্রহণ করেন। ২০১৪ সালের ৫ জানুয়ারি অনুষ্ঠিত দশম জাতীয় সংসদের সদস্য নির্বাচিত হন এবং ১২ জানুয়ারি যুব ও ক্রীড়া মন্ত্রণালয়ের দায়িত্বপ্রাপ্ত প্রতিমন্ত্রী হিসেবে নিযুক্ত হন। বীরেন শিকদার ১৯৮৫ সালে শালিখা উপজেলার চেয়ারম্যান এবং ১৯৯৬ সাল, ২০০৮ সালে জাতীয় সংসদের সদস্য হিসেবে নির্বাচিত হন। তিনি তার পেশাদার জীবনে বিভিন্ন সময়ে বাণিজ্য মন্ত্রণালয় সম্পর্কিত স্থায়ী কমিটির সদস্য, শিক্ষা মন্ত্রণালয় সম্পর্কিত স্থায়ী কমিটি ও সরকারি প্রতিষ্ঠান কমিটির সদস্য এবং বস্ত্র ও পাট মন্ত্রণালয় সম্পর্কিত স্থায়ী কমিটির সভাপতি হিসাবে দায়িত্ব পালন করেন।


title: বীরেন শিকদার

text: বীরেন শিকদারের স্ত্রীর নাম শান্তিলতা শিকদার। ওনাদের এক ছেলে ও এক মেয়ে। ছেলে অমিতাভ শিকদার ঢাকা বিশ্ববিদ্যালয়ে ব্যবসা প্রশাসন ইনষ্টিটিউট হতে এমবিএ পাস করেছেন। মেয়ে বিউটি শিকদার স্নাতকোত্তর ডিগ্রি প্রাপ্ত। বর্তমানে তিনি বঙ্গবন্ধু শেখ মুজিব মেডিকেল বিশ্ববিদ্যালয়ে চাকুরি করছেন।


title: বীরেন শিকদার

text:
তিনি তাঁর নিজ গ্রাম শালিখার সিংড়ায় তার মায়ের নামে সরস্বতী শিকদার স্কুল এ্যান্ড কলেজ, পিতার নামে বিহারীলাল শিকদার ডিগ্রি কলেজ এবং আড়পাড়া ডিগ্রি মহাবিদ্যালয়ের প্রতিষ্ঠাতা। মহম্মদপুর সদরে তার নিজ নামে শ্রী বীরেন শিকদার আদর্শ স্কুল এন্ড কলেজ প্রতিষ্ঠা করেন।
ভিডিও বিনোদপুর ডিগ্রী কলেজ


title: অ্যালেক্সিস কারেল

text: অ্যালেক্সিস কারেল ( ফরাসি :alɛksi kaʁɛl; জুন ২৮, ১৮৭৩ - ৫ নভেম্বর, ১৯৪৪ খ্রিষ্টাব্দ) ছিলেন একজন খ্যাতনামা ফরাসি চিকিৎসাবিদ। ফ্রান্সের লিঁঅ বিশ্ববিদ্যালয়ে পড়াশুনা করেছিলেন। ১৯০০ খ্রিস্টাব্দে চিকিৎসাবিদ্যায় উপাধি লাভ করার পর তিনি প্রথমে ফ্রান্সের 'ফাক্যুলতে দ্য মেদসিন' ও পরে আমেরিকার শিকাগো বিশ্ববিদ্যালয়ে শরীরতত্ত্ববিদ্যা নিয়ে গবেষণা করেন । পরবর্তী কালে নিউইয়র্কের রকফেলার ইনস্টিটিড ফর মেডিক্যাল রিসার্চের সদস্য মনোনীত হন। রক্তবাহ সংক্রান্ত গবেষণায় উল্লেখযোগ্য কৃতিত্বের জন্য ১৯১২ খ্রিষ্টাব্দে তাঁকে নোবেল পুরস্কার দেওয়া হয়। ১৯২৪ ও ১৯২৭ সালে তিনি দু-বার 'আকাদেমি অফ সায়েন্সেস অফ দি ইউ.এস.এস.আর'- এর সাম্মানিক সদস্য নির্বাচিত হন। টিসু কালচার অর্থাৎ দেহকলার সংরক্ষণ ও বৃদ্ধি বিষয়ক তাঁর গবেষণা স্মরণীয় হয়ে থাকবে। প্রথম বিশ্বযুদ্ধের সময় আঘাতপ্রাপ্ত সৈনিকদের ক্ষতের চিকিৎসার জন্য তিনি এক নতুন ধরনের চিকিৎসা পদ্ধতির উদ্ভাবন করেন। ১৯৩৫ সালে তিনি 'ম্যান দি আননোন' নামে একটি যুগান্তকারী গ্রন্থ রচনা করেন।


title: অ্যালেক্সিস কারেল

text: ১৮৯৪ সালের ২৪ জুন ফরাসি রাষ্ট্রপতি মেরি ফ্রাঙ্কোস সাদি কার্নো গুপ্তঘাতকের হাতে ছুরিকাহত হন, সে'সময় ক্যারেল ২১ বছরের তরুণ সার্জেন। ছুরিকাঘাতে কার্নোর পেটের রক্তবাহগুলি ভীষণ ক্ষতিগ্রস্ত হয়। যে ডাক্তার তাঁর চিকিৎসা করছিলেন তিনি উপলব্ধি করেন যে রক্তবাহগুলির পর্যাপ্ত ক্ষতি ঘটায় তা পুনঃসংযোগ ঘটিয়ে রক্ত সঞ্চালন স্বাভাবিক রাখা অসম্ভব। সঙ্গত কারণে মধ্যরাতের পর অর্থাৎ ২৫ জুন সাদি কার্নো মারা যান। এই ঘটনা কারেলের উপর গভীর রেখাপাত করে এবং তিনি নিরলস পরিশ্রম ক'রে রোগীর দেহে রক্তদান ও রক্তবাহ অধিরোপণ (ট্রান্সপ্লান্টেশন অফ ব্লাড ভেসেলস) প্রক্রিয়া সহজসাধ্য ক'রে তোলেন। তিনি প্রথমত বিভিন্ন প্রাণিদেহে প্রয়োগ করেন এবং প্রতি ক্ষেত্রে তার উন্নতি সাধন করেন, যা আজকে ভাসক্যুলার সার্জারি নামে খ্যাত হয়ে আছে।


title: অ্যালেক্সিস কারেল

text: আলেকসিস ক্যারেল ও চার্লস এ লিণ্ডবার্গ যুগ্মভাবে দি কালচার অফ অরগ্যানস বইটি প্রকাশ করেন। ১৯৩০-এর দশকের মাঝামাঝি তারা দু-জন যৌথভাবে গবেষণা করে পারফিউসন পাম্প তৈরী করেন। এই যন্ত্রের সাহায্যে অস্ত্রপ্রচারের সময় রোগীর দেহের ভেতরকার অঙ্গকে সুবিধামত বাইরে নিয়ে আসা সম্ভব হয়। তাদের এই যুগান্তকারী আবিষ্কার পরবর্তীকালে ওপেন হার্ট সার্জারি, অঙ্গপ্রতিস্থাপন এবং কৃত্রিম হৃদযন্ত্রের সাহায্যে দেহকে সাময়িক সচল রাখার পদ্ধতিকে আরও অনেকদূর এগিয়ে দিয়েছে।


title: অ্যালেক্সিস কারেল

text: ১৯৩৫ সালে প্রকাশিত কারেলের সাড়া জাগানো গ্রন্থ ম্যান দি আননোন ( ফরাসি ভাষায়- L'Homme, cet inconnu ) বেস্ট সেলারের তালিকাভুক্ত হয়। ঔষধ, পদার্থবিদ্যা ও জীবতত্ত্বের আলোকে সমাজ প্রকৃতির আলোচনাই এ'বইয়ের আলোচ্য বিষয়। এ বইয়ে তিনি একজন সমাজতাত্ত্বিকের ভূমিকায় মানব জাতির উদ্দেশ্যে তার নিজস্ব গবেষণা ও উপলব্ধি থেকে কিছু সামাজিক ব্যবস্থাপনার উল্লেখ করেছেন।


title: শাহবন্দেগী ইউনিয়ন

text: শাহবন্দেগী ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ১০নং শাহবন্দেগী ইউনিয়ন ডাকা হয়। ইউপি ভবন স্থাপন কাল ২০০৬ ইংরেজী। কালের স্বাক্ষী বহনকারী করতোয়া নদীর তীরে গড়ে ওঠা শেরপুর উপজেলার একটি ঐতিহ্যবাহী অঞ্চল হলো শাহবন্দেগী ইউনিয়ন । কালের পরিক্রমায় ইউনিয়নটি আজ শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় উজ্জ্বল।


title: শাহবন্দেগী ইউনিয়ন

text: শাহবন্দেগী ইউনিয়ন রাজশাহী বিভাগের বগুড়া জেলার শেরপুর উপজেলার অন্তর্গত। ইউনিয়নটির আয়তন ১৪.৭০ বর্গ কিঃ মিঃ।


title: শাহবন্দেগী ইউনিয়ন

text:
৯টি ওয়ার্ড, ৫টি মোজা, ২০টি গ্রাম নিয়ে শাহবন্দেগী ইউনিয়ন গঠিত।
০১জন চেয়ারম্যান, ০১জন সচিব এবং ১৩জন সদস্য ( ০৯জন পুরুষ এবং ০৩জন সংরক্ষিত মহিলা সদস্য ) নিয়ে শাহবন্দেগী ইউনিয়ন প্রশাসন গঠিত। এছাড়াও ইউনিয়নের নিজস্ব ১০ জন গ্রাম পুলিশ রয়েছে। সচিব স্থায়ীভাবে নিয়োগপ্রাপ্ত। অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।


title: শাহবন্দেগী ইউনিয়ন

text: শাহবন্দেগী ইউনিয়নের স্থায়ী অধিবাসীর সংখ্যা ৪৫,০০০ জন (প্রায়) (২০১১ সালের আদম শুমারি অনুযায়ী)


title: শাহবন্দেগী ইউনিয়ন

text: শাহবন্দেগী ইউনিয়নে শিক্ষার হার ৯০% (২০০১ এর শিক্ষা জরীপ অনুযায়ী)। এখানে ০৪টি উচ্চ বিদ্যালয়, ২টি মাদ্রাসা, ০৬টি সরকারী প্রাথমিক বিদ্যালয় এবং ০৪টি রেজিষ্টি প্রাথমিক বিদ্যালয় রয়েছে।


title: শাহবন্দেগী ইউনিয়ন

text: এই ইউনিয়নে ০২টি সাপ্তাহিক হাট সহ ০২টি স্থানীয় বাজার বিদ্যমান।


title: রোক্সেলানা

text: হুররাম সুলতান (,; ; fully: "Devletlu İsmetlu Hürrem Haseki Sultan Aliyyetü'ş-Şân Hazretleri"; ১৫০২ – ১৫ এপ্রিল ১৫৫৮, রোক্সেলানা হিসেবেও পরিচিত ) ছিলেন উসমানীয় সম্রাট প্রথম সুলাইমানের প্রিয়তম কানিজ


title: রোক্সেলানা

text: (উপপত্নী) ও পরবর্তীকালে তার বৈধ স্ত্রী এবং সম্রাটের সন্তান শাহজাদা মুহাম্মদ, মিরহিমাহ সুলতান, শাহজাদা আবদুল্লাহ, সুলতান দ্বিতীয় সেলিম, শাহজাদা বায়েজিদ এবং শাহজাদা জাহাঙ্গীরের মাতা। তিনি ছিলেন উসমানীয় ইতিহাসের সবচেয়ে প্রভাবশালী ও ক্ষমতাধর নারীদের মধ্যে একজন এবং "নারীদের সালতানাত" নামে পরিচিত শাসনকালের একজন অন্যতম ব্যক্তিত্ব। হুররেম সুলতানের হাত ধরেই উসমানীয় সাম্রাজ্যে সর্বপ্রথম নারীদের ক্ষমতা বৃদ্ধি পায়। তার স্বামী প্রথম সুলায়মানের শাসনকালে তিনি সুলতানের প্রধান স্ত্রী বা "হাসেকি সুলতান" ছিলেন। তিনি তার স্বামীর মাধ্যমে ক্ষমতা অর্জন করে উসমানীয় সাম্রাজ্যের রাজনীতিতে প্রভাব বিস্তার করেছিলেন এবং সাম্রাজ্যের রাষ্ট্রীয় কর্মকাণ্ডে সক্রিয় ভূমিকা রেখেছিলেন।


title: রোক্সেলানা

text: কিছু ঐতিহাসিকের মতে, জন্মসূত্রে রোক্সেলানার আসল নাম ছিল "আলেকজান্দ্রা রুসলানা লিসোভস্কা", বা "আনাস্তাযজা লিসোভস্কা", এবং শৈশবে তার ডাকনাম ছিল "নাস্তিয়া"। অটোম্যানদের মধ্যে, তিনি প্রধানত হাসেকি হুররাম সুলতান বা হুররাম হাসেকি সুলতান হিসেবে পরিচিত ছিলেন; পাশাপাশি আরও পরিচিত ছিলেন রোক্সেলানা, রোক্সোলানা, রোক্সেলানে, রোসসা ও রুজিকা নামে; তুর্কি ভাষায় হুররাম( ভাষায় "খুররাম", "সদা প্রফুল্ল"); এবং আরবিতে "করিমা" (, "অভিজাত")। "রোক্সেলানা" সম্ভবত তার মূল নাম নয় বরং তার ডাকনাম ছিল, যা তার রুসাইন বংশসূত্রকে নির্দেশ করত (সে সময়ের প্রচলিত নাম "রুস্লানা"র সাথে তুলনা করে ); প্রাচীন রোক্সোলানির নামানুসারে "রোক্সেলোনি" বা "রোক্সেলানি" ১৫শ শতাব্দী পর্যন্ত ইউক্রেনীয়দের মাঝে একটি অন্যতম প্রচলিত নাম ছিল। সুতরাং তার ডাকনামের শাব্দিক অর্থ হল "রুথেনিয়ার ব্যক্তি"।


title: রোক্সেলানা

text: আধুনিক তথ্যলিপিসমুহে হুররাম সুলতানের প্রাথমিক জীবন সম্পর্কে তেমন কোন নির্ভর যোগ্য তথ্য পাওয়া যায় না, এ সকল তথ্যভাণ্ডার হুররাম সুলতানের রুসাইন ও ইউক্রেনীয় জাতিত্ব অথবা তার জন্মস্থান হিসেবে পোল্যান্ড রাজ্যকে উল্লেখ করার মধ্যেই সীমাবদ্ধ। ১৬শ শতাব্দীর মাঝামাঝি, ক্রিমীয় খানাতে লিথুনিয়ার রাজ ডিউক জমিদারির প্রতিনিধি মিখালন লিটভাইন তার ১৫৪৮-১৫৫১ সালের রচনা "এবাউট কাস্টমস অফ তাতারস, লিথুনিয়ান্স এন্ড মস্কো" ()-য় বাণিজ্য বিষয়ক বর্ণনার মাঝে উল্লেখ করেন যে, "[...] বর্তমান তুর্কি সম্রাটের সবচেয়ে প্রিয়তম স্ত্রী - তার ভবিষ্যৎ পুত্রের মাতা যে তার পরবর্তীকালে শাসন করবেন, তিনি আমাদের ভূমি থেকে অপহৃত হয়েছেন"।


title: রোক্সেলানা

text: ১৬শ-শতাব্দীর পরবর্তী এবং ১৭শ- শতাব্দীর শুরুর দিকে তুর্কি বিষয়ে গবেষক পোলিশ কবি সামুয়েল ত্বারদভস্কির দেয়া তথ্য অনুসারে, হুররেম সম্ভবত কোন ইউক্রেনীয় অর্থোডক্স ধর্মযাজক পিতার ঘরে জন্ম নিয়েছিলেন। তিনি পোল্যান্ড রাজ্যের রুথেনীয় ভয়ভডেশিপের প্রধান শহর ল্বও-এর ৬৮ কিলোমিটার দক্ষিণপূর্বের রুহাটাইন নগরীতে জন্মগ্রহণ করেন (বর্তমান পশ্চিম ইউক্রেন)। ১৫২০-এর দশকে ক্রিমিয়ার তাতাররা ওই এলাকার একটি তড়িৎ অভিযানের সময় তাকে বন্দী করে একজন দাসী হিসেবে নিয়ে আসে (সম্ভবত প্রথমে ক্রিমিয়ার নগরী কাফফায়, যা দাস ব্যবসার একটি প্রধান কেন্দ্র, এরপর কনস্টান্টিনোপলে) এবং তাকে প্রথম সুলাইমানের হারেমের জন্য বাছাই করে।


title: রোক্সেলানা

text:
অল্প সময়ের মধ্যেই রোক্সেলেনা তার মুনিব সুলায়মানের সুনজরে চলে আসেন এবং সমসাময়িক প্রতিদ্বন্দ্বীদের ঈর্ষার পাত্রীতে পরিণত হন। শীঘ্রই তিনি সুলায়মানের প্রিয়তম সঙ্গিনী বা হাসেকি সুলতান হয়ে ওঠেন। সুলতানের উপর হুররামের প্রভাবের কথা দ্রুত আশেপাশের সব জায়গায় ছড়িয়ে পড়ে। তিনিই সুলতানের সর্বাধিক সংখ্যক সন্তানের জন্ম দেন, এবং আশ্চর্যজনকভাবে চিরায়ত প্রথা ভঙ্গ করে - তিনি দাসত্ব হতেও মুক্তি লাভ করেন। দুইশত বছরের অটোম্যান ঐতিহ্যকে ভঙ্গ করে, একজন প্রাক্তন উপপত্নী এভাবে অবশেষে সুলতানের বৈধ পত্নী হয়ে ওঠে, যা প্রাসাদ ও নগরীর প্রত্যক্ষদর্শীদের জন্য অত্যন্ত হতবাককারী একটি বিষয় ছিল। এই ঘটনা সুলাইমানকে ওরহান গাজির (১৩২৬- ১৩৬২) পর প্রথম কানিজ বিবাহকারী সুলতানের পরিচয় এনে দেয় এবং প্রাসাদে হুররামের অবস্থানকে আরও শক্তিশালী করে, যার ফলশ্রুতিতে তার অন্যতম পুত্র দ্বিতীয় সেলিম ১৫৬৬ সালে সাম্রাজ্যের উত্তরাধিকার লাভ করেন।
ইস্তাম্বুলের হেরেমে হুররেম সুলতান সুলায়মানের প্রথম স্ত্রী, মাহিদেভরান সুলতানের একজন শক্তিশালী প্রতিদ্বন্দ্বী হয়ে ওঠেন। ১৫২১ সালে হুররেম তার প্রথম পুত্র মেহমেদের জন্ম দেন এবং এরপর আরও চার পুত্র, যা সুলতানের একমাত্র পুত্রের মাতা হিসেবে অর্জিত মাহিদেভরানের মর্যাদাকে ধূলিসাৎ করে দেয়। সুলায়মানের মাতা, আয়শে হাফসা সুলতান, এই দুই মহিলার শত্রুতাকে একপাক্ষিকভাবে গোপন রাখতেন, কিন্তু ১৫৩৪ সালে তার মৃত্যুর পর, একটি তুমুল লড়াই সঙ্ঘটিত হয়, যেখানে মাহিদেভরান হুররেমকে মারধর করেন। (এখান থেকে শুরু করে হুররাম সুলতানের মৃত্যুর পূর্ব পর্যন্ত বাকি ঘটনা গুলর ধারা বিবরনি তুর্কি টিভি সিরিজ "মুহতেসেম ইউজেইল" থেকে নেওয়া হয়েছে যা ইউরপিয় লেখকদের বকৃত ইতিহাসের উপর নির্ভভর করে তৈরি।) এ ঘটনায় সুলাইমান ক্ষুব্ধ হয়ে পরবর্তীতে মাহিদেভ্রানকে পুত্র মুস্তফা সহ প্রাদেশিক রাজধানী মানিসায় পাঠিয়ে দেন। এই নির্বাসনকে দাপ্তরিকভাবে সবার কাছে দেখানো হল যে, এটি হল "সাঞ্জাক বেয়লিজি" বা আপাত উত্তরাধিকারীর প্রথাগত প্রশিক্ষণ।
হুররেম এবং মাহিদেভরান মিলে সুলাইমানের ছয় পুত্রসন্তানের জন্ম দেন, যাদের মধ্যে ৪ জন ১৫৫০ সালের মধ্যে জীবিত ছিল: মুস্তফা, সেলিম, বায়েজিদ, ও জাহাঙ্গীর। এদের মাঝে, মুস্তাফা ছিল বয়োজ্যেষ্ঠ উত্তরাধিকারী হিসেবে হুররেমের সন্তানের অগ্রবর্তী ছিলেন। হুররেম জানতেন যে নিয়মানুসারে মুস্তাফাই সুলতান হবে, এবং তার নিজ সন্তানদের শ্বাসরোধ করে হত্যা করা হবে। তথাপি মুস্তফাও সকল ভাইয়ের মধ্যে সবচেয়ে বিচক্ষণ বলে অনেকেই তাকে প্রাধান্য দিত এবং পারগালি ইব্রাহীম পাশাও তাকে সমর্থন করতেন, যিনি ১৫২৩ সালে সুলতানের প্রধান উজির হন। অনেক তথ্যসূত্রে ইঙ্গিত করা হয়েছে যে, ইব্রাহিম পাশা হুররেম সুলতানের চক্রান্ত ও প্রাসাদে তার উঠতি প্রভাবের একজন ভুক্তভোগী ছিলেন, বিশেষ করে অতীতে শাহজাদা মুস্তফাকে সমর্থন করার কারণে। প্রথম আহমেদের শাসনামলের আগপর্যন্ত সাম্রাজ্যে সুলতানের মৃত্যু হলে, উত্তরসূরি নির্বচনের কর্মকাণ্ডে বেসামরিক অস্থিরতা ও বিদ্রোহ প্রতিহত করতে প্রতিদ্বন্দ্বী রাজপুত্রদের গোপনে বা প্রকাশ্যে হত্যা করা হতো। নিজ পুত্রদের প্রাণদণ্ডকে এড়াতে, হুররেম মুস্তাফার রাজ্যাভিষেকের সমর্থকদের নির্মূল করতে নিজ প্রভাবকে কাজে লাগাতে শুরু করলো।
বহু বছর পর, সুলায়মানের দীর্ঘ শাসনামলের শেষের দিকে, তার পুত্রদের শত্রুতা আরও স্পষ্ট ও প্রকট আকার ধারণ করে। অধিকন্তু, রুস্তম পাশা ও হুররেম সুলতান উভয়ই সুলায়মানকে মুস্তফার বিরুদ্ধে উসকিয়ে দেন এবং মুস্তফাকে বিশৃঙ্খলা সৃষ্টির দায়ে অভিযুক্ত করা হয়। রুস্তম পাশা ও হুররাম সুলতান উভয়ই সুলেমানকে মুস্তাফার বিরুদ্ধে কুমন্ত্রণা দিয়ে উসকিয়ে দিতে থাকেন এবং মুস্তফাকে বিশৃঙ্খলা সৃষ্টির দায়ে বার বার অভিযুক্ত করতে থাকেন। এতে করে দিন দিন মুস্তাফার উপর সুলেমানের ক্ষোভ সৃষ্টি হতে থাকে। ঐতিহাসিক সূত্র দ্বারা জানা যায় ১৫৫৩ সালে সফভীয় ইরানের বিরুদ্ধে অভিযানকালে রুস্তম পাশা সুলেমানকে অবহিত করেন মুস্তাফা বিদ্রোহ করেছেন এবং সুলেমানকে হত্যার উদ্দেশ্যে বিশাল সৈনাবাহিনী নিয়ে এগিয়ে আসছেন। বিপরীতে মুস্তাফাকে বলা হয় ইরানের বিরুদ্ধে অভিযানের সময় সুলতান সুলেমান বিপদে পরেছেন এবং শাহজাদা মুস্তাফার সহায়তা চেয়েছেন। যার পরিণতিতে মুস্তাফা তার সৈন্যবাহিনী নিয়ে সুলতানকে সাহায্য করার জন্য রওনা হন।


title: রোক্সেলানা

text: সুলতানের তাবুর কাছে সৈন্যসমেত পৌঁছানর পর তাকে জানানো হয় ভেতরে সুলতান তার জন্য অপেক্ষা করছেন। মুস্তাফাকে নিরস্ত্র করে তাবুর ভেতরে প্রবেশ করানো হয়।


title: রোক্সেলানা

text:
শাহজাদা মুস্তাফা সুলতান সুলায়মানের তাবুতে প্রবেশ করলে সুলেমানের নির্দেশে আগে থেকে ওত পেতে থাকা গুপ্ত ঘাতকেরা নিরস্ত্র মুস্তাফাকে আক্রমণ করে এবং শ্বাসরোধ করে হত্যা করে।
কিন্তু আধুনিক ইতিহাসবিদদের মতে মুস্তাফার মৃত্যুর পিছনে হুররেম সুলতান এবং রুস্তম পাশার ষড়যন্ত্র সম্পূর্নই ভিত্তিহীন এবং লোক-বানানো। এই অপবাদ কোনো ইতিহাসবিদ আজও প্রমান করতে পারেননি।
মুস্তাফার মৃত্যুর পর তার আস্তিনের ভেতর থেকে সুলতান সুলেমান তাকে উদ্দেশ্য করে লেখা মুস্তাফার চিঠিটি পান এবং নিজের ভুল বুঝতে পারেন।


title: রোক্সেলানা

text: জাহাঙ্গীর, হুররেমের কনিষ্ঠ সন্তান, তার প্রিয় এবং শ্রদ্ধাভাজন বড়ভাইয়ের মৃত্যুর খবর শুনে অত্যন্ত বেদনাকাতর হয়ে পড়েন। তিনি তার প্রিয় বড় ভাইয়ের মৃত্যু মেনে নিতে পারেননি। মুস্তাফার মৃত্যুতে তিনি তার বাবাকে দায়ী করেন এবং শারীরিক ও মানসিক ভাবে অত্যন্ত অসুস্থ হয়ে কয়েক মাস পরেই মারা যান।


title: রোক্সেলানা

text: বস্তুত, সুলেমান ন্যায়বিচারক শাসক হলেও তার নিষ্ঠুর এবং ভূল সিদ্ধান্তর বলী হতে হয়েছিলো তার আপন সন্তান মুস্তাফাকে।


title: রোক্সেলানা

text: এছাড়াও হুররামের প্রতি তার অত্তাধিক দুর্বলতার কারনে তিনি মনে মনে চাইতেন হুররামের গর্ভের কোনো সন্তান সিংহাসনে বসুক।


title: রোক্সেলানা

text: ১৫৫৩ সালে সুলায়মান মুস্তাফাকে প্রাণদণ্ড দেয়ার পর, সৈন্যদের মধ্যে একটি বড়মাপের অসন্তুষ্টি ও অস্থিরতার উত্থান হয় যারা রুস্তম পাশাকে মুস্তফার মৃত্যুর জন্য দায়ী করেন। প্রজারা মানসিকভাবে ভেঙ্গে পরে বিলাপ করতে থাকে, চারিদিকে ধিক্কার শুরু হয়ে যায়। এ ঘটনায় সুলায়মান রুস্তম পাশাকে বরখাস্ত করেন এবং ১৫৫৩ সালে কারা আহমেদ পাশাকে প্রধান উজির হিসেবে নিয়োগ দেন। ১৫৫৫ সালে কারা আহমেদ পাশাকে দুর্নিতির দায়ে শ্বাসরোধ করে হত্যা করা হয় এবং রুস্তম পাশাকে আরও একবার প্রধান উজির (১৫৫৫-১৫৬১) হিসেবে নিয়োগ দেয়া হয়।


title: রোক্সেলানা

text: সুলায়মান হুররেম সুলতানকে অটোম্যান সম্রাজ্যের সম্রাজ্ঞী বানিয়েছিলেন আর তার সমান মর্যাদা দিয়েছিলেন। অটোম্যানের ইতিহাসে অন্য কারো সুলতানের স্ত্রীকে এই মর্যাদা দেয়া হয় নি। এমনকি সুলতান সুলেমান দরবারে সভায় হুররেমকে তার পাশে বসাতেন এবং সভায় যেকোন বিষয়ে হুররামের পরামর্শ নিতেন। এমনকি কোন অফিসিয়াল কাগজে সুলতানের পাশাপাশি সম্রাজ্ঞী হুররেম সুলতানেরও স্বাক্ষর আর সিল লাগতো।


title: রোক্সেলানা

text:
সুলায়মান বাকি জীবনে রাজসভাতেও হুররেমকে তার সাথে থাকতে দেন, যার ফলে আরেকটি প্রথা ভঙ্গ হয়, আর তা হল, যখন সাম্রাজ্যের উত্তরাধিকারীগণ উপযুক্ত বয়সে পৌঁছুবে, তাঁদেরকে তাঁদের রাজ উপপত্নীসহ (উত্তরাদিকারিদেরকে তাঁদের মাতাসহ) নিকটস্থ প্রদেশে শাসনের জন্য পাঠিয়ে দেয়া হবে, উক্ত উপপত্নীদের সন্তান ক্ষমতায় বসার আগ পর্যন্ত তারা ফিরে আসতে পারবে না। সুলতানের রাষ্ট্রীয় কার্যক্রম বিষয়ক উপদেষ্টা হিসেবেও হুররেম ভূমিকা পালন করেছেন, এবং প্রতীয়মান হয় যে তিনি বৈদেশিক নীতি ও আন্তর্জাতিক রাজনীতিতেও প্রভাব রেখেছিলেন। রাজা সিগিসমন্ডাস দ্বিতীয় অগাস্টাসকে প্রেরিত তার দুটি চিঠি এখনো টিকে আছে, এবং স্বভাবতই তার জীবদ্দশায় পোলিশ- অটোমান মৈত্রীচুক্তির মাধ্যমে পোল্যান্ড রাজ্যের সঙ্গে অটোম্যান সাম্রাজ্যের শান্তিপূর্ণ সম্পর্ক বিরাজমান ছিল।
সুলতান সুলেইমান তার "মুহিব্বি" নামক ছদ্মনাম ব্যবহার করে হুররেম সুলতানের জন্য নিম্নোক্ত কবিতাটি লিখেছিলেন:
"আমার নির্জনতার সিংহাসন, আমার সম্পত্তি, আমার প্রেম, আমার পূর্ণিমা।
আমার শ্রেষ্ঠ বন্ধু, আমার সখী, আমার চিরন্তন অস্তিত্ব, আমার সুলতান, আমার একমাত্র ভালোবাসা।
সুন্দরীদের মাঝে সবচেয়ে সুন্দরীতমা...
আমার বসন্তকাল, আমার সদা প্রফুল্ল মুখী ভালোবাসা, আমার দিবস, আমার প্রাণের প্রিয়া, আমার হাস্যোজ্জল পত্র...
আমার গুল্ম, আমার মিষ্টি, আমার গোলাপ, এ জগতে একমাত্র সেই আমাকে কোন দুঃখ দেয় নি...
আমার ইস্তাম্বুল, আমার কারামান, আমার আনাতোলিয়ার পৃথিবী
আমার বাদাকশান, আমার বাগদাদ আর খোরাসান
আমার সুকেশী রমণী, আমার হেলানো ভুরুর প্রণয়, আমার দুষ্টুমিভরা চোখের প্রেম...
আমি সর্বদা তোমার গুণ গাইবো
আমি, এই ভগ্ন হৃদয়ের প্রেমিক, অশ্রুভরা চোখের মুহিব্বি (প্রেমিক), আমিই তো সুখী।"


title: রোক্সেলানা

text: রাজনৈতিক উদ্যোগসমূহের পাশাপাশি, হুররেম মক্কা থেকে জেরুজালেম পর্যন্ত বহু রাষ্ট্রীয় স্থাপনার প্রধান কাজের সাথে জড়িত ছিলেন, সম্ভবত সেখানে খলিফা হারুনুর রশিদের স্ত্রী যুবাইদার কর্মের দ্বারা অনুপ্রাণিত হয়ে তিনি এ সকল সমাজসেবামূলক কার্যক্রম হাতে নেন। তার প্রথম স্থাপনাসমূহের মধ্যে ছিল একটি মসজিদ, দুটি মাদ্রাসা, একটি জলের ফোয়ারা, এবং কনস্টান্টিনোপলে নারী কৃতদাসী বাজারের ("আভরেত পাজারি") সন্নিকটে একটি মহিলা হাসপাতাল। তার নির্দেশে নিকটবর্তী হাজিয়া সোফিয়ার উপাসক সম্প্রদায়ের সেবায় হাসেকি হুররেম সুলতান হামামি নামে একটি স্নানাগার নির্মিত হয়। ১৫৫২ সালে তিনি জেরুজালেমে দুস্থ ও অসহায়দের খাদ্যাভাব মেটাতে হাসেকি সুলতান ইমারেত নামে একটি রাষ্ট্রীয় লঙ্গরখানা প্রতিষ্ঠা করেন।


title: রোক্সেলানা

text: হুররেম গরীব দুঃখীদের অনেক সাহায্য সহযোগীতা করতেন। এমনকি তিনি গরিব দুঃখীদের অবস্থা জানার জন্য ছন্দবেশে বাহিরে বের হতেন।


title: রোক্সেলানা

text:
তার নিজের করা অথবা তার নিজস্ব তাত্তাবধানের অধীনে করা কিছু সূচিকর্ম এখনো বিদ্যমান আছে, উদাহরণস্বরূপ ১৫৪৭ সালে ইরানের শাহ দ্বিতীয় তাহমাস্পকে দেয়া এবং ১৫৪৯ সালে রাজা দ্বিতীয় সিগিসমন্ড অগাস্টাসকে দেয়া সূচিকর্ম।
এস্থার হান্ডালি বহু আনুষ্ঠানিকতায় তার সহকারী ও মধ্যস্থতাকারী হিসেবে দায়িত্ব পালন করেন।


title: রোক্সেলানা

text: হুররেম সুলতান ১৫ ই এপ্রিল ১৫৫৮ সালে মৃত্যুবরণ করেন এবং ইযনিক মার্বেলপাথর দ্বারা সুসজ্জিত গম্বুজবিশিষ্ট স্বর্গের উদ্যানের আদলে তৈরি করা সমাধিতে ("তুরবা") তাকে সমাহিত করা হয়, এটি সম্ভবত তার সদা হাস্যোজ্জল প্রকৃতির স্মৃতির প্রতি সম্মান রেখে করা হয়েছিল। সুলায়মানের সমাধির পাশেই তার সমাধি অবস্থিত, যা সুলায়মানিয়ে মসজিদের প্রাঙ্গনে অবস্থিত আরও গাম্ভীর্যপূর্ণ গম্বুজবিশিষ্ট একটি পৃথক স্থাপত্য।


title: রোক্সেলানা

text: হুররেম সুলতানের মূত্যুর পর সুলতান সুলেমান নিজ কাঁধে তার লাশের খাটিয়া বহন করেন। অটোম্যান সম্রাজ্যের ইতিহাসে কোনদিন কোন সুলতান তাদের স্ত্রীদের লাশের খাটিয়া বহন করেন নি। একমাত্র সুলতান সুলেমান তার প্রানপ্রিয় স্ত্রী হুররেমের মৃত্যুর পর তার সন্তানদের সাথে হুররামের লাশের খাটিয়া বহন করে ছিলেন। হুররেমের মৃত্যুর পর সুলতান সুলেমান বেশ কয়েক দিন দুঃখে কাতর ছিলেন।


title: রোক্সেলানা

text: তার মৃত্যুর পর সমগ্র রাজপ্রাসাদে শোকের ছায়া নেমে এসেছিল। তার মৃত্যুতে গরীব দুঃখীরা বেশি শোকাহত হয়েছিল। আজও তুরস্কের অনেক মানুষ হুররেমকে শ্রদ্ধার চোখে স্বরণ করে।


title: রোক্সেলানা

text: হুররেম হাসেকি সুলতান বা রোলেক্সানা, আধুনিক তুরস্ক ও পাশ্চাত্যের উভয় জগতে বহু শিল্পকর্মের বিষয়বস্তু হিসেবে জনপ্রিয়। ১৫৬১ সালে, হুররেমের মৃত্যুর তিন বছর পর,ফরাসি লেখক গ্যাব্রিয়েল বোনিন মুস্তাফার মৃত্যুতে হুররেম সুলতানের ভূমিকাকে কেন্দ্র করে "লা সুলতানে"নামে একটি ট্র্যাজেডি নাটিকা লেখেন। এই নাটিকাটিই ফ্রান্সের নাট্যমঞ্চে প্রথমবারের মত অটোম্যানদের জীবনগাঁথা তুলে ধরে। তিনি বহু চিত্রকর্ম, সঙ্গীত ( উদাহরণস্বরূপ জোসেফ হাইডন’র সিম্ফনি নং. ৬৩), ডেনিস সিচিনস্কির একটি অপেরা, একটি ব্যালে নৃত্য, অসংখ্য নাট্যকর্ম, এবং বহুসংখ্যক উপন্যাসের অনুপ্রেরণা ছিলেন, যার অধিকাংশই ছিল মূলত ইউক্রনীয় ভাষায়, পাশাপাশি ইংরেজি, ফরাসি এবং জার্মান ভাষায়।


title: রোক্সেলানা

text: প্রাচীন আধুনিক স্পেনে, কুয়েভেডো ও অন্যান্য লেখকের শিল্পকর্মে এবং পাশাপাশি লোপ ডি ভেগার বহু উপন্যাসে তার চরিত্রের উপস্থিতি দেখতে পাওয়া যায়। হলি লীগ নামক একটি নাটকে, টিটিয়ান চরিত্রটি মঞ্চে ভেনিসের সভায় প্রবেশ করেন, এবং বলেন যে তিনি এইমাত্র সুলতানার সাথে দেখা করে এসেছেন, এবং তারপর তিনি সুলতানা রোলেক্সানার আবক্ষ অঙ্কিত চিত্রকর্মটি দর্শকদের সামনে তুলে ধরেন।


title: রোক্সেলানা

text: ২০০৭ সালে, ইউক্রেনের মারিয়ুপোল নামক একটি বন্দর নগরীর মুসলিমগণ রোক্সেলানার সম্মানার্থে একটি মসজিদ প্রতিষ্ঠা করেন।


title: রোক্সেলানা

text: ২০০৩ সালে তুরস্কের "হুররেম সুলতান" নামক ধারাবাহিকে, তুর্কি অভিনেত্রী ও সঙ্গীতশিল্পী গুলবেন এরগেন রোক্সেলানার চরিত্রে অভিনয় করেন। ২০১১- ১৪ সালের তুরস্কের টিভি ধারাবাহিক "মুহতেশেম ইউযিউয়েল"-এ, তুর্কি-জার্মান অভিনেত্রী মেরিয়েম উযেরলি প্রথম থেকে তৃতীয় মৌসুম পর্যন্ত এবং অবশিষ্ট চতুর্থ মৌসুমে ওয়াহিদে পারচিন হুররেম সুলতানের ভূমিকায় অভিনয় করেন।


title: মালিক ইবনে নুয়ায়রাহ

text: মালিক ইবনে নুয়ায়রাহ () ছিলেন প্রাক-ইসলামিক সময়ে বাহরাইন ও নজদের মধ্যবর্তী উত্তরপূর্ব আরব অঞ্চলের বনু তামিম গোত্রের বনু ইয়ারবু নামক উপগোত্রের সর্দার। ইসলাম আগমনের পূর্বে গোত্রটি পৌত্তলিক ছিল। মালিকের গোত্রের কেন্দ্রীয় কার্যস্থলের নাম ছিল বুতাহ।


title: মালিক ইবনে নুয়ায়রাহ

text: দানশীলতা ও অতিথিপরায়ণতার জন্য সুপরিচিত মালিকের সম্পর্কে বলা হতো যে তিনি সারারাত বাড়ির বাইরে একটি বাতি জ্বালিয়ে রেখে দিতেন যেন কোন পথচারী মুসাফির জানতে পারে কোথায় তাকে আশ্রয় ও খাবারের খোঁজে যেতে হবে। রাতে তিনি ওই বাতিটি পরখ করতে বাইরে যেতেন। তিনি অত্যন্ত ঘন চুলবিশিষ্ট এক সুদর্শন যুবক ছিলেন যার সম্পর্কে বলা হতো যে তিনি "চাঁদের মত সুন্দর"। তিনি অস্ত্র ব্যবহারে পারদর্শী ছিলেন, নিজ সাহস ও বীরত্বের জন্য পরিচিত ছিলেন, এবং একজন জনপ্রিয় কবি ছিলেন। সাহসিকতা, দানশীলতা এবং কবিত্ব সে সময়ে আরবের সবচেয়ে প্রশংসনীয় গুণাবলি ছিল। তিনি লায়লা বিনতে মিনহালকে বিয়ে করেন যিনি সে সময়ে আরবের অন্যতম সুন্দরী মহিলা বলে কথিত ছিলেন।


title: মালিক ইবনে নুয়ায়রাহ

text: মুহাম্মাদ তাকে বনি হাঞ্জালা গোত্রের কর্মকর্তা হিসেবে নিয়োগ দিয়েছিলেন। তার প্রধান দায়িত্ব ছিল কর সংগ্রহ করা ও মদিনায় তা পৌঁছে দেয়া। মুহাম্মাদের মৃত্যুর খবর বুতাহে পৌঁছালে মালিক কর আদায় করলেন কিন্তু তা মদিনায় পাঠালেন না বরং পুনরায় তা কর প্রদানকারীদের ফিরিয়ে দিলেন এই বলে যে,"হে বনি হাঞ্জালাহ, তোমাদের সম্পত্তি এখন তোমাদের নিজের।"


title: মালিক ইবনে নুয়ায়রাহ

text:
মুহাম্মাদের মৃত্যুর পর আরবে ছড়িয়ে পড়া রিদ্দার যুদ্ধ চলাকালীন সময়ে, আবু বকর তার সবচেয়ে প্রতিভাবান সেনাপতি খালিদ বিন ওয়ালিদকে চারপাশের এলাকার গোত্রগুলোকে আত্মসমর্পণ করানোর জন্য ৪০০০ সৈন্যসহ নাজদে প্রেরণ করলেন। মালিক মদিনা রাষ্ট্রের বিরুদ্ধে তার কর্মকাণ্ডের জন্য অভিযুক্ত ছিলেন। মুহাম্মাদের মৃত্যুর পর, তিনি মদিনার বিরুদ্ধে প্রকাশ্য বিদ্রোহে নেমে পড়েন। মুহাম্মাদ্র মৃত্যুর অল্পদিন পরেই, তিনি তার গোত্রের লোকদের কাছে সকল খাজনা ফিরিয়ে দিলেন এই বলে যে, "আমি শুধুমাত্র গাধীরে নির্বাচিত লোকটির (আলী ইবনে আবু তালিব) কাছেই খাজনা দেবো।"
অধিকন্তু, তার বিরুদ্ধে অভিযোগের আরেকটি কারণ হল তিনি স্বঘোষিত নবী সাজাহর সাথে একটি বিনিময় চুক্তিতে সাক্ষর করেছিলেন। এই চুক্তিতে বলা হয়েছিলো, প্রথমে তারা স্থানীয় শত্রুদেরকে মিলেমিশে মোকাবিলা করবে, আর এরপর তারা মদিনা রাষ্ট্রের মুখোমুখি হবে।
মালিক যখন শক্তিশালী আরব গোত্রগুলোর বিরুদ্ধে খালিদের বিজয়ের খবর জানতে পারলেন, তিনি তার গোত্রের লোকদের খালিদের যুদ্ধের দিকে অগ্রসর হতে বারণ করে ঘরে থেকে শান্তি কামনা করতে বললেন। তিনি নিজেও মরুর ভেতর দিয়ে নিজ পরিবার সহ পালিয়ে গেলেন। পাশাপাশি, নিজেকে মদিনা রাষ্ট্রের (ভবিতব্য ইসলামী সাম্রাজ্য) প্রতি অনুগত প্রমাণ করতে, তিনি খাজনা আদায় করে তা মদিনায় পাঠিয়ে দিলেন।
তার কাফেলাটি বাত্তাহ নগরীতে খালিদের সানাবাহিনির দ্বারা আটক হল। খালিদ তাঁদের সাজাহর সাথে চুক্তিতে সাক্ষরের বিষয়ে প্রশ্ন করলেন, কিন্তু তারা বললেন যে এটা করা হয়েছিল শুধুমাত্র তাঁদের শত্রুদের প্রতি প্রতিশোধ নিশ্চিত করার স্বার্থে।
খলিদ নাজদে পৌঁছে, কোন প্রতিপক্ষ সেনাদলকে পেলেন না, তাই তিনি নিকটস্থ গ্রামগুলোতে অশ্বারোহী দূত প্রেরণ করলেন এবং তাঁদেরকে প্রতিটি দলের প্রতি আযান (ইসলামী প্রার্থনার ডাক) দেয়ার নির্দেশ দিলেন। জিরার বিন আযওয়ার নামের এক দলনেতা আযানের উত্তর না দেয়ার অভিযোগে মালিকের পরিবারকে গ্রেফতার করলেন।


title: মালিক ইবনে নুয়ায়রাহ

text:
গ্রেফতার হওয়ার পর, মালিকে তার অপরাধ সম্পর্কে জিজ্ঞাসা করা হল, মালিকের আবু বকরকে নির্দেশ করে "তোমার মনিব এই বলেছেন, তোমার মনিব সেই বলেছেন" এভাবে উত্তর দেন। খালিদ মালিক ইবনে নুয়ায়রাহকে হত্যা করলেন এবং তার স্ত্রী লায়লা বিনতে মিনহালকে বিয়ে করলেন। যদিও সুন্নিগণ দাবি করেন যে, খালিদ একই রাতে লায়লাকে বিয়ে করেন, শিয়াগণ এর বিরোধিতায় বলেন যে, খালিদের উচিত ছিল বিধবা লায়লার ইদ্দতের (ইসলামে স্বামী অন্তর্ধানের বিঁধবার পুনঃবিবাহের বিরতি) চার মাস দশ দিন অপেক্ষা করা এবং তার পর তাকে বিয়ে করা।
আবু কাতাদা আল-আনসারী ছিলেন মুহাম্মাদের একজন সাহাবী যিনি খালিদকে মদিনায় সঙ্গ দিতেন। খালিদ কর্তৃক মালিকের মৃত্যুদণ্ডে তিনি এতোটাই মর্মাহত হলেন যে, তিনি তাৎক্ষনিকভাবে মদিনায় ফিরে গিয়ে আবু বকরকে বললেন যে তিনি মুসলিম হত্যাকারী কোন সেনাপতির অধীনে কাজ করতে পারবেন না
মালিকের মৃত্যু ও খালিদ কর্তৃক তার স্ত্রীকে গ্রহণের ঘটনা সমালোচনার জন্ম দিল। আবু বকরর বিশ্বস্ত সঙ্গী আবু কাতাদা সহ তার সেনাবাহিনীর কিছু কর্মকর্তা বিশ্বাস করতেন যে, খালিদ লায়লাকে পাওয়ার জন্য মালিকে হত্যা করেন। খালিদের চাচাতো ভাই ও আবু বকরের অন্যতম প্রধান উপদেষ্টা উমর বিন খাত্তাবের পিড়াপিড়িতে আবু বকর খালিদকে কৈফিয়ত দেয়ার জন্য মদিনায় ডেকে পাঠালেন।


title: মালিক ইবনে নুয়ায়রাহ

text: উমর আবু বকরের কাছে খালিদকে তাৎক্ষনিক পদচ্যুত করার দাবি জানালেন। তিনি বললে যে, খুন ও ব্যভিচারের দ্বৈত অপরাধে খালিদকে বিচারাধীন হওয়া উচিত। ইসলামী আইন অনুসারে, খালিদকে পাথর মেরে হত্যা করা উচিত ছিল, কিন্তু আবু বকর খলিদকে বাঁচিয়ে দিলেন এই বলে যে খালিদ শুধু একটি "বিচারকার্যে ত্রুটি" করেছে মাত্র।


title: মালিক ইবনে নুয়ায়রাহ

text: গ্রেফতার হওয়ার পর, মালিকে তার অপরাধ সম্পর্কে জিজ্ঞাসা করা হল, মালিকের আবু বকরকে নির্দেশ করে "তোমার মনিব এই বলেছেন, তোমার মনিব সেই বলেছেন" এভাবে উত্তর দেন। খালিদ একে যে কোন মূল্যে নিজ জীবন বাঁচানোর জন্য মালিকের একটি পরিষ্কার ফন্দি হিসেবে ধরে নিলেন। খালিদ মালিকের মৃত্যুদণ্ডের নির্দেশ দিলেন কারণ খালিদের যুক্তি ছিল মালিক ইসলামী রাষ্ট্র মদিনার সাথে প্রতারণা করেছিল। তিনি মালিকে হত্যা করলেন এবং ঘটনাস্থলেই তার স্ত্রীকে বিয়ে করলেন। উমর বিন খাত্তাব খালিদের শাস্তির নির্দেশ দিলেন, কিন্তু আবু বকর খালিদকে বাঁচিয়ে দিলেন এই বলে যে এটি শুধু একটি "ভুল" ছিল মাত্র।।"


title: লায়লা বিনতে আল-মিনহাল

text: লায়লা বিনতে আল-মিনহাল (এছাড়াও লাইলা) () ছিলেন মুহাম্মাদের একজন সাহাবিয়া (একজন নারী মুসলিম বিশ্বাসী যিনি ইসলামিক নবী মুহাম্মাদকে ব্যক্তিগতভাবে দেখেছেন) এবং মালিক ইবনে নুয়ায়রাহর স্ত্রী।


title: লায়লা বিনতে আল-মিনহাল

text: লায়লা আল মিনহালের কন্যা ছিলেন এবং পরবর্তীতে তিনি উম্মে তামিম নামেও পরিচিতি পান। তাকে সে সময়ের আরবের সবচেয়ে সুন্দরী নারীদের মধ্যে একজন হিসেবে গণ্য করা হতো। যখন তিনি প্রাপ্তবয়স্ক হলেন, বহু পুরুষ তাকে বিয়ের প্রস্তাব দিলেও তিনি সেগুলো প্রত্যাখ্যান করেন। অবশেষে, মালিক ইবনে নুয়ায়রাহর সাথে তার পরিচয় হয় এবং তাকেই তিনি বিয়ে করেন।


title: লায়লা বিনতে আল-মিনহাল

text: মালিক কিছু স্বতন্ত্র গুণাবলীর অধিকারী একজন গোত্রপ্রধান ছিলেন; তিনি ভাল যোদ্ধা ছিলেন, দানশীলতার জন্য পরিচিত ছিলেন, এবং একজন জনপ্রিয় কবি ছিলেন। সাহসিকতা, দানশীলতা এবং কবিত্ব সে সময়ে আরবের সবচেয়ে প্রশংসনীয় গুণাবলি ছিল। নবী মুহাম্মাদের জীবদ্দশায় তাকে খাজনা আদায়কারী হিসেবে নিয়োগ দেয়া হয়েছিল।


title: লায়লা বিনতে আল-মিনহাল


title: লায়লা বিনতে আল-মিনহাল

text:
গ্রেফতার হওয়ার পর, মালিকে তার অপরাধ সম্পর্কে জিজ্ঞাসা করা হল, মালিকের আবু বকরকে নির্দেশ করে "তোমার মনিব এই বলেছেন, তোমার মনিব সেই বলেছেন" এভাবে উত্তর দেন। খালিদ মালিককে রাষ্ট্রদ্রোহী স্বধর্মত্যাগী ঘোষণা করে তার মৃত্যুদণ্ডের নির্দেশ দিলেন। খালিদ মালিক ইবনে নুয়ায়রাহকে হত্যা করলেন এবং তার স্ত্রী লায়লা বিনতে মিনহালকে ধর্ষণ করলেন। যদিও সুন্নিগণ দাবি করেন যে, খালিদ একই রাতে লায়লাকে বিয়ে করেন, শিয়াগণ এর বিরোধিতায় বলেন যে, খালিদের উচিত ছিল বিধবা লায়লার ইদ্দতের (ইসলামে স্বামী অন্তর্ধানের বিঁধবার পুনঃবিবাহের বিরতি) চার মাস দশ দিন অপেক্ষা করা এবং তার পর তাকে বিয়ে করা।
আবু কাতাদা আল-আনসারী ছিলেন মুহাম্মাদের একজন সাহাবী যিনি খালিদকে মদিনায় সঙ্গ দিতেন। খালিদ কর্তৃক মালিকের মৃত্যুদণ্ডে তিনি এতোটাই মর্মাহত হলেন যে, তিনি তাৎক্ষনিকভাবে মদিনায় ফিরে গিয়ে আবু বকরকে বললেন যে তিনি মুসলিম হত্যাকারী কোন সেনাপতির অধীনে কাজ করতে পারবেন না।
মালিকের মৃত্যু ও খালিদ কর্তৃক তার স্ত্রীকে গ্রহণের ঘটনা সমালোচনার জন্ম দিল। আবু বকরর বিশ্বস্ত সঙ্গী আবু কাতাদা সহ তার সেনাবাহিনীর কিছু কর্মকর্তা বিশ্বাস করতেন যে, খালিদ লায়লাকে পাওয়ার জন্য মালিকে হত্যা করেন। খালিদের চাচাতো ভাই ও আবু বকরের অন্যতম প্রধান উপদেষ্টা উমর বিন খাত্তাবের পিড়াপিড়িতে আবু বকর খালিদকে কৈফিয়ত দেয়ার জন্য মদিনায় ডেকে পাঠালেন।
মদিনায়, ‘উমর খালিদকে বললেন: “তুমি আল্লাহর শত্রু! তুমি একজন মুসলিমকে হত্যা করে তার স্ত্রীকে নিয়ে নিয়েছ। আল্লাহর কসম, আমি তোমাকে পাথর মেরে হত্যা করব। ' উমর আবু বকরের কাছে খালিদকে তাৎক্ষনিক পদচ্যুত করার দাবি জানালেন। তিনি বললেন যে, খুন ও ব্যভিচারের দ্বৈত অপরাধে খালিদকে বিচারাধীন হওয়া উচিত। ইসলামী আইন অনুসারে, খালিদকে পাথর মেরে হত্যা করা উচিত ছিল, কিন্তু আবু বকর খালিদকে বাঁচিয়ে দিলেন এই বলে যে খালিদ শুধু একটি "বিচারকার্যে ত্রুটি" করেছে মাত্র।


title: লায়লা বিনতে আল-মিনহাল

text: ৬৩২ সালের নভেম্বরে গ্রেফতার হওয়ার পর, খালিদ মালিকে তার অপরাধ সম্পর্কে জিজ্ঞাসা করলেন। মালিকের প্রতিউত্তরকে খালিদ এভাবে ব্যাখ্যা করেন যে, যদিও সে (মালিক) ও তার অনুসারীরা মুসলিম ছিল, তবুও তারা আবু বকরকে খাজনা দিতে ইচ্ছুক ছিল না। খালিদ একে যে কোন মূল্যে নিজ জীবন বাঁচানোর জন্য মালিকের একটি পরিষ্কার ফন্দি হিসেবে ধরে নিলেন। মুহাম্মাদের মৃত্যুর পর খজনার অর্থ বিতরণ করে দেয়া ও সাজাহর সাথে তার চুক্তির নিশ্চিৎ প্রমাণ পাওয়ার পর, খালিদ মালিককে স্বধর্মত্যাগী হিসেবে ঘোষণা করলেন এবং তার মৃত্যুদণ্ডের নির্দেশ দিলেন।


title: লায়লা বিনতে আল-মিনহাল

text: যে রাতে খালিদ মালিককে হত্যা করেন, সে রাতেই তিনি মালিকের বিধবা স্ত্রী লায়লা বিনতে মিনহালকে বিয়ে করেন, যিনি সে সময় আরবের অন্যতম সুন্দরী নারী হিসেবে পরিচিত ছিলেন। খালিদের সাথে লায়লার বিয়ে পরবর্তীতে একটি বিতর্কিত আলোচনার বিষয়বস্তুতে পরিণত হয়, কারণ একদল লোক ভেবেছিল যে খালিদ লায়লাকে পাবার জন্যই মালিকে হত্যা করেছিল। খালিদের চাচাতো ভাই ও পরবর্তী খলিফা উমরও এই দলে ছিলেন। খলিফা আবু বকর খালিদকে বিষয়টি ব্যাখ্যা করার জন্য ডেকে পাঠালেন। যথাযথ বিবেচনার পর, খলিফা সিদ্ধান্ত নিলেন যে খালিদের কোন দোষ নেই। তিনি খালিদকে লায়লার সাথে বিবাহবন্ধনে আবদ্ধ হওয়ার জন্য তিরস্কার করলেন এবং তাকে সমালোচনার মুখোমুখি হওয়ার জন্য মুক্তভাবে ছেড়ে দিলেন, আর কিছু লোক বিশ্বাস করত, মালিক একজন মুসলিম ছিল, তাই এই ঘটনায় ভুল একটি হওয়ার সমূহ সম্ভাবনা ছিল, এ কারণে আবু বকর মালিকের উত্তরাধিকারীদের কাছে রক্তপণ পরিশোধ করার নির্দেশ দিলেন।


title: কাহালাই নদী

text: কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার একটি নদী।


title: কাহালাই নদী

text: কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার হাজিপুর অঞ্চলের বিল থেকে উৎপন্ন হয়ে পশ্চিমবঙ্গে প্রবেশ করেছে। নদীটি বারোমাসি প্রকৃতির নয়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।


title: মুহাম্মদ নাদির শাহ

text: মুহাম্মদ নাদির শাহ (, – জন্মনাম মুহাম্মদ নাদির খান; ৯ এপ্রিল ১৮৮৩ – ৮ নভেম্বর ১৯৩৩) ছিলেন আফগানিস্তানের বাদশাহ। ১৯২৯ খ্রিষ্টাব্দের ১৫ অক্টোবর থেকে ১৯৩৩ খ্রিষ্টাব্দের নভেম্বর নিহত হওয়ার আগ পর্যন্ত তিনি শাসন করেছেন। এর পূর্বে তিনি যুদ্ধমন্ত্রী, ফ্রান্সে আফগানিস্তানের রাষ্ট্রদূত ও আফগানিস্তানের সামরিক বাহিনীর জেনারেল হিসেবে দায়িত্বপালন করেছেন। তিনি ও তার পুত্র মুহাম্মদ জহির শাহকে কখনো কখনো "মুশাইবান" বলে সম্বোধন করা হয়।


title: মুহাম্মদ নাদির শাহ

text: নাদির খান ১৮৮৩ খ্রিষ্টাব্দের ৯ এপ্রিল ব্রিটিশ ভারতের দেরাদুনে জন্মগ্রহণ করেছেন। মুহাম্মদ ইউসুফ খান ছিলেন তার পিতা। তার মা শারাফ সুলতানা পাঞ্জাবি বংশোদ্ভূত ছিলেন। তার দাদা ছিলেন ইয়াহিয়া খান ও প্রপিতামহ ছিলেন সুলতান মুহাম্মদ খান তেলাই। সুলতান মুহাম্মদ খান দোস্ত মুহাম্মদ খানের ভাই ছিলেন।


title: মুহাম্মদ নাদির শাহ

text: নাদির খান ভারতে বেড়ে উঠেছেন। তার দাদা মুহাম্মদ ইয়াহিয়া খান যুক্তরাজ্য ও আবদুর রহমান খান কর্তৃক আফগানিস্তান ফিরে আসার অনুমতি পাওয়ার পর নাদির খান প্রথমবার আফগানিস্তান আসেন। পরে তিনি আমানউল্লাহ খানের সময় জেনারেল হন। তিনি তৃতীয় ইঙ্গ-আফগান যুদ্ধের সময় আফগানিস্তানের সামরিক বাহিনীকে নেতৃত্ব দিয়েছেন। যুদ্ধের পর নাদির খান যুদ্ধমন্ত্রী এবং ফ্রান্সে আফগানিস্তানের রাষ্ট্রদূত হন।


title: মুহাম্মদ নাদির শাহ

text: কিছু পশতু উপজাতীয় ব্যক্তি এবং হাবিবউল্লাহ কালাকানির তাজিক বাহিনীর বিদ্রোহের পর আমানউল্লাহ খানের সাথে মতবিরোধের ফলে নাদির খান নির্বাসিত হন। হাবিবউল্লাহ কালাকানি আমানউল্লাহ খানের রাজত্ব উৎখাত করার পর নাদির খান আফগানিস্তান ফিরে আসেন এবং তার বাহিনী নিয়ে আফগানিস্তানের অধিকাংশের নিয়ন্ত্রণ নেন। ১৯২৯ খ্রিষ্টাব্দের ১৩ অক্টোবর নাদির খান কাবুল অধিকার করেন কালাকানিকে গ্রেপ্তার করার পর ১ নভেম্বর মৃত্যুদণ্ড দেয়া হয়। তার ঘনিষ্ঠ মহলের কয়েকজনেরও মৃত্যুদণ্ড হয়েছিল।


title: মুহাম্মদ নাদির শাহ

text: নাদির শাহ শাসক হওয়ার পর আমানউল্লাহ খানের সংস্কারের অধিকাংশ বিলুপ্ত করেছিলেন। তিনি সেনাবাহিনীর পুনর্গঠনের কার্যক্রম চালু রাখেন। তবে এ সত্ত্বেও সেনাবাহিনী দুর্বল ছিল এবং গোত্রীয় ও ধর্মীয় নেতারা শক্ত অবস্থান লাভ করেছিলেন। ১৯৩০ খ্রিষ্টাব্দে পূর্বাঞ্চলের শিনওয়ারি গোত্র ও কাবুল ও কাবুলের উত্তরে তাজিকদের উত্থান ঘটে। একই বছরে সোভিয়েত ইউনিয়ন উজবেক নেতা ইবরাহিম বেকের সন্ধানে আফগানিস্তানের সীমানা অতিক্রম করে। ইবরাহিম বেক আফগানিস্তানে তার ঘাঁটি থেকে সোভিয়েতদের বিরুদ্ধে প্রতিরোধ চালিয়ে যাচ্ছিলেন। আফগান সেনাবাহিনী ১৯৩০ খ্রিষ্টাব্দের এপ্রিলে তাকে সোভিয়েতদের দিকে তাড়িয়ে দিতে সক্ষম হয় এবং ১৯৩১ খ্রিষ্টাব্দের শেষ নাগাদ তাদের প্রতিরোধ শেষ হয়ে যায়।


title: মুহাম্মদ নাদির শাহ

text: নাদির খান দশ সদস্যের একটি মন্ত্রীসভা গঠন করেছিলেন। এর অধিকাংশ সদস্য তার পরিবার থেকে নেয়া হয়েছি। ১৯৩০ খ্রিষ্টাব্দের সেপ্টেম্বরে তিনি লয়া জিরগার অধিবেশন আহ্বান করেন। লয়া জিরগার ২৮৬ জন সদস্য তার ক্ষমতারোহণ মঞ্জুর করে। ১৯৩১ খ্রিষ্টাব্দে তিনি নতুন সংবিধান জারি করে। এতে সাংবিধানিক রাজতন্ত্রের উল্লেখ থাকলেও এর মাধ্যমে রাজকীয় মুষ্টিমেয় ব্যক্তির শাসন প্রতিষ্ঠিত হয়।


title: মুহাম্মদ নাদির শাহ

text: ধর্মীয় নীতি বাস্তবায়নে সাংবিধানিক গুরুত্ব আরোপ করলেও নাদির খান আফগানিস্তানের আধুনিকায়নের পদক্ষেপ নিয়েছিলেন। তবে এর তীব্রতা আমানউল্লাহ খানের চেয়ে কম ছিল। তিনি সড়কে, যোগাযোগ ব্যবস্থার উন্নয়ন সাধন করেন। তার শাসনামলে আফগানিস্তানের প্রথম বিশ্ববিদ্যালয় হিসেবে কাবুল বিশ্ববিদ্যালয় প্রতিষ্ঠা করেছেন। আমানউল্লাহ খানের যাদের সাথে কূটনৈতিক সম্পর্ক স্থাপন করেছিলেন তাদের সাথে তিনি বাণিজ্যিক সংযোগ স্থাপন করেন। বেশ কয়েকজন উদ্যোক্তার মাধ্যমে তিনি ব্যাংকিং প্রথা ও দীর্ঘ মেয়াদি অর্থনৈতিক নীতি প্রণয়ন করেন। সেনাবাহিনীর উন্নয়নে তার প্রচেষ্টা খুব বেশি সফল না হলেও ১৯৩৩ খ্রিষ্টাব্দে তার মৃত্যুর সময় আফগান সামরিক বাহিনীর সদস্য ৪০,০০০ এ পৌছায়।


title: মুহাম্মদ নাদির শাহ

text: ১৯৩৩ খ্রিষ্টাব্দের ৮ নভেম্বর নাদির খান একটি উচ্চ বিদ্যালয় পরিদর্শনের যান। এখানে আবদুল খালিক তাকে গুলি করে হত্যা করেছিলেন। তাকে তৎক্ষণাৎ গ্রেপ্তার করা হয়। পরে তার মৃত্যুদণ্ড হয়। হাফিজউল্লাহ ইমাদির মতে, "সরকার আবদুল খালিক, তার পরিবার ও বন্ধুদের গ্রেপ্তার করে এবং এই সুযোগে বাদশাহ নাদিরকে হত্যার অভিযোগে রাজনৈতিক প্রতিপক্ষ ব্যক্তিদের গ্রেপ্তার ও হত্যা করে।"


title: পাকিস্তানের বিশ্ব ঐতিহ্যবাহী স্থানসমূহের তালিকা

text: ইউনেস্কো বিশ্ব ঐতিহ্যবাহী স্থান হল মানবসভ্যতার অভিন্ন এক ঐতিহ্য যা হতে পারে সাংস্কৃতিক বা প্রাকৃতিক কোন স্থান। এ প্রোগ্রামটি ১৯৭২ সালে ১৬ ডিসেম্বর প্যারিসে অনুষ্ঠিত ইউনেস্কোর সাধারণ অধিবেশনে গৃহীত হয়েছিল। পাকিস্তান ১৯৭৬ সালের ২৩ জুলাই এই চুক্তিতে স্বাক্ষর করে। তখন থেকে এ পর্যন্ত পাকিস্তানের ৬টি স্থানকে বিশ্ব এতিহ্যবাহী স্থানের তালিকাভুক্ত করা হয়েছে এবং ১৮টি স্থান পরীক্ষা-নিরীক্ষার পর্যায়ে রয়েছে।


text: টেবিলটিতে পাকিস্তানের প্রত্যেকটি বিশ্ব ঐতিহ্যবাহী স্থানের তথ্য তুলে ধরা হল:


text: সদস্য রাষ্ট্রসমূহ তাদের পরীক্ষামূলক স্থানসমূহের একটি তালিকা তৈরির করতে পারে যা থেকে ওয়াল্ড হেরিটেইজ কমিটি বিশ্ব ঐতিহ্যবাহী স্থান নির্বাচন করবে। ২০১২ সাল পর্যন্ত পাকিস্তানের এরকম ১৮টি পরীক্ষমূলক স্থান রয়েছে।


title: লাচ্ছি নদী

text: লাচ্ছি নদী বাংলাদেশের ঠাকুরগাঁও জেলার পীরগঞ্জ উপজেলার একটি নদী। লাচ্ছি নদীর দৈর্ঘ্য ১২ কিলোমিটার, প্রস্থ ১০ মিটার এবং গভীরতা ২.৫ মিটার। এই নদী অববাহিকার আয়তন ৫০ বর্গকিলোমিটার।


title: লাচ্ছি নদী

text: লাচ্ছি নদী বাংলাদেশের ঠাকুরগাঁও জেলার পীরগঞ্জ উপজেলার কাচনা বিল থেকে উৎপন্ন হয়ে একই উপজেলার টাঙ্গন নদীতে পতিত হয়েছে। নদীটির প্রবাহ মৌসুমি প্রকৃতির। মার্চ-এপ্রিল মাসে প্রবাহ একেবারে থাকেই না। আগস্ট মাসে সর্বোচ্চ প্রবাহ থাকে। তখন নদীতে পানির পরিমাণ হয় ২ ঘনমিটার/সেকেন্ড। লাচ্ছি নদীটি জোয়ারভাটা প্রভাবিত নয়।


title: গ্রহ ব্যবস্থা

text: গ্রহ ব্যবস্থা () হল মধ্যাকর্ষন বলের দ্বারা পরস্পরের সাথে সর্ম্পৃক্ত এক ধরনের নন-স্টেলার মহাজাতিক বস্তু বা বস্তু সমষ্টি যারা কোন একটি নির্দিষ্ট নক্ষত্রকে অথবা নক্ষত্র ব্যবস্থাকে (star system) প্রদক্ষিন করে। সাধারন ধারনায় বলা যায় এক বা একাধিক গ্রহ একটি বা দুইটি নক্ষত্রকে কেন্দ্র করে একটি গ্রহ ব্যবস্থা তৈরী করে। যদিও একটি গ্রহ ব্যবস্থায় বামন গ্রহ, প্রাকৃতিক উপগ্রহ, গ্রহানু, ধূমকেতু ইত্যাদির অস্তিত্বও থাকতে পারে। আমাদের পৃথিবী সূ্র্যকে কেন্দ্র করে যে গ্রহ ব্যবস্থা গড়ে তুলেছে তার নাম ‘সৌরজগত’ বা Solar System। আমাদের সৌরজগতের বাইরে মহাশূন্যের অন্য স্থানে যে গ্রহ ব্যবস্থা রয়েছে তাকে exoplanetary system বা বহির্গ্রহ ব্যবস্থা বলে।


title: গ্রহ ব্যবস্থা

text: ডিসেম্বর ২০১৫ পর্যন্ত ১২৬৮ টি গ্রহ ব্যবস্থা আবিষ্কৃত হয়েছে।


title: গ্রহ ব্যবস্থা

text: ঐতিহাসিকভাবে সূর্যকেন্দ্রিক মতবাদ ভূ-কেন্দ্রিক মতবাদের সম্পূর্ণ বিপরীত। খুব সম্ভবত সূর্যকেন্দ্রিক মতবাদ প্রাচীন ভারতের বৈদিক সাহিত্যে প্রথম উল্লেখিত হয়। খ্রীস্টপূর্ব ৩য় শতাব্দীতে ধারনাটি গ্রীক ও পশ্চিমা দর্শনের প্রথম স্থান পায়। অবশ্য সে সময়কার অন্যান্য প্রাচীন জ্যোতির্বিদরা এই ধারনার সমর্থন করেননি।


title: গ্রহ ব্যবস্থা

text: ১৫৪৩ সালে Nicolaus Copernicus এর প্রকাশিত গ্রন্থ De revolutionibus orbium coelestium এ সর্বপ্রথম সূর্যকেন্দ্রিক মতবাদ গানিতিকভাবে অনুমিত হয়। ১৭০০ শতাব্দীতে Galileo Galilei, Johannes Kepler, এবং Isaac Newton পদার্থবিদ্যার আলোকে প্রমান করেন যে পৃথিবী সূর্যকে প্রদক্ষিন করে।


title: বাসুকি পর্বত

text: বাসুকি পর্বত ৬৭৯২মিটার উচ্চতার একটি পর্বতশৃঙ্গ। ভারতএর উত্তরাখণ্ড রাজ্যে অবস্থিত হিমালয়ের পর্বত্মালার অন্তর্গত এই বাসুকি পর্বত। পশ্চিম গাড়োয়াল হিমালয়ের পার্বত্যাঞ্চলের গঙ্গোত্রী পর্বতশ্রেনীর অন্তর্গত।


title: বাসুকি পর্বত

text:
বাসুকি পর্বত গঙ্গোত্রী হিমবাহএর পূর্বে এবং চতুরঙ্গি হিমবাহএর দক্ষিণ দিকে অবস্থিত। বাসুকি পর্বতের দক্ষিণ প্রান্ত হতে একটি গিরিশ্রেনী অবস্থিত, ৬৭০২ মিটার উচ্চ, বাসুকির দক্ষিণ শিখর অবধি এবং তারপর এই গিরিশ্রেনী পশ্চিমে ভাগিরথী-১ (৬৮৫৬মিটার) অবধি বিস্তৃত রয়েছে। ৭০৭৫ মিটার উচ্চ সতোপন্থ পর্বতশিখর বাসুকি পর্বতের দক্ষিণ-পূর্বে ৪.৯ কিলোমিটার দূরে অবস্থিত। এই দুই পর্বতের মাঝখানে অবস্থান করছে একটি উত্তরমুখী হিমবাহ যেটি চতুরঙ্গি হিমবাহকে সমৃদ্ধ করেছে।
১৯৭৩ খ্রীষ্টাব্দে ২রা অক্টোবর ইন্দো-টিবেটিয়ান সীমানা পুলিশ এই পর্বতের শীর্ষে আরোহণ করেন।


title: রিকাস্টিং উওমেন: এসেস ইন কলোনিয়াল হিস্ট্রি

text: রিকাস্তিং উওমেন: এসেস ইন কলোনিয়াল হিস্ট্রি কুমকুম সানগারী এবং সুদেশ ভেদ এর লেখা, ১৯৮৯ এ প্রকাশিত বই। এই বইটি প্রকাশ করেছিল দিল্লির "যুবান বুক", যা আগে কালি ফর উইমেন বলে পরিচিত ছিল। এই সংগ্রহটি তে পিতৃতন্ত্র, রাজকীয় অর্থনীতি, আইন, ধর্ম, সংস্কৃতি ইত্যাদির মধ্যে অন্তর্সম্বন্ধ দেখা হয়েছে। এই বইটি ঔপনিবেশিক ভারতের সংস্কার আন্দোলন, লিঙ্গ এবং বর্গের এক অন্য ইতিহাসের কথা বলে। ভারতীয় নারীবাদী আন্দোলনের এক অন্যতম অবদান বলে একে মনে করা হয়।


text: ইতিহাসকে নারীবাদী দৃষ্টিকোণ থেকে যখন নতুন করে লেখা হয়, তখন সবার প্রথমে একটি কথা মনে রাখতে হবে যে ইতিহাস লেখা টা কোনো স্বচ্ছ পদ্ধতি নয়। ইতিহাস কে লিখছে, কখন লিখছে, কি উদ্দেশ্য নিয়ে লিখছে, এসবের ওপরে নির্ভর করে কোন ইতিহাস লেখা হয় আর কার ইতিহাস অদৃশ্য থেকে যায়। ঐতিহাসিকের সামাজিক অবস্থান মানে বর্ণ, বর্গ, লিঙ্গ, তাত্ত্বিক অবস্থান (theoretical position), উনি কোন পরিস্থিতিতে ইতিহাস লিখছেন, ইত্যাদি নির্ধারণ করে উনি কোন ঘটনা ইতিহাসে নথিভুক্ত করা জরুরি বলে মনে করেন।


text: নারীবাদী ইতিহাসবেত্তা "জোয়ান ওয়াল্যাচ স্কট" বলেন যে নারীর ইতিহাস তিন প্রকারে পড়া যায়:


text: ১. অন্তর্ভুক্তির ইতিহাস- এই ধরনের ইতিহাসে সুযোগ্যা প্রতিভাশালী নারীদের অবদান ইতিহাসে অন্তুর্ভুক্ত করা হয়। সুযোগ পেলে নারী রা পুরুষের থেকে কিছু কম নয়, সেটি এই ইতিহাসের মাধ্যমে নারীবাদী ঐতিহাসিকরা প্রমান করেছেন। অন্তুর্ভুক্তির ইতিহাস, ইতিহাসের মধ্যে নারী কে দৃশ্যমান করে তোলে।


text: ২. অবদানের ইতিহাস -অবদানের ইতিহাস বলে যে ইতিহাসে নারী রা শুধু উপস্থিত ছিলেন তা নয়। তাদের কাজের মাধ্যমে তারা ইতিহাসের গতি নির্ধারণ করেছেন। উদাহরণস্বরূপ বলা যায় ভারতের স্বাধীনতা সংগ্রামে নারীর অবদান।


text: ৩. নিপীড়নের অথবা শোষনের ইতিহাস- এই ইতিহাসে বলা হয় যে আদর্শ নারীর মাপকাঠি নারীর নিপীড়নের অন্যতম কারণ। এই সময় ইতিহাসের মধ্যে নারী বিশ্লেষণের এক বিভাগ হিসেবে গণ্য হওয়া শুরু হলো।


title: ইসলামের ইতিহাসের সময়রেখা

text: ইসলামের ইতিহাসের এই সময়রেখা মূলত গ্রেগরীয় এবং ইসলামিক ক্যালেন্ডার সম্পর্কিত।


title: ভগবান

text: ভগবান, (সংস্কৃত: , ) ঈশ্বরের একটি বর্ণনামূলক আখ্যা, হিন্দুধর্মের প্রথা অনুযায়ী বিশেষ করে কৃষ্ণ এবং অন্যান্য অবতার; যেমন বৈষ্ণবধর্মে বিষ্ণু, শৈবধর্মে শিবকে বোঝানো হয়। উত্তর ভারতে, "ভগবান" বলতে বিমূর্ত্য ঈশ্বরের ধারণাকেও বোঝনো হয়ে থাকে, যেসব হিন্দুগণ কোনো সুনির্দিষ্ট দেবতাগণের উপাসনা করে না।


title: ধৃতরাষ্ট্র

text: ধৃতরাষ্ট্র ছিলেন মহাভারতে বর্ণিত দুর্যোধনের পিতা । তিনি পান্ডুর অবর্তমানে হস্তিনাপুরের রাজা হন। তিনি ছিলেন জন্মান্ধ। গান্ধারের রাজকুমারী গান্ধারীকে তিনি বিবাহ করেন। তার একশত পুত্র ও এক কন্যা ছিল। এছাড়া এক বৈশ্য দাসীর গর্ভে যুযুৎসু নামে ধৃতরাষ্ট্রের এক পুত্রের জন্ম হয়।


title: ধৃতরাষ্ট্র

text: তার জন্মান্ধ হওয়ার কারণ হিসেবে মহাভারতে রয়েছে বিচিত্রবীর্যের মৃত্যু হলে বংশ রক্ষার্থে তার মাতা সত্যবতী কুমারী অবস্থায় গর্ভজাত পরাশর মুনির পুত্র ব্যাসদেবকে ডাকেন। সত্যবতীর ইচ্ছায় ব্যাসদেব অম্বিকার সঙ্গে মিলিত হয়ে তাকে গর্ভবতী করেন। মিলনের সময়ে ব্যাসদেবের কুৎসিত মূর্তি দর্শন করে অম্বিকা ভয়ে চোখ বন্ধ করায় তার পুত্র জন্মান্ধ হয়।


title: ধৃতরাষ্ট্র

text: আবার অন্য একটি উপাখ্যানে বর্ণিত রয়েছে ধৃতরাষ্ট্র তার পূর্ব জন্মে একজন ক্ষত্রিয় রাজা ছিলেন। আর তখনকার দিনে ক্ষত্রিয়রা হরিণের মাংস ভক্ষন করতো। একদিন রাজা হরিণ শিকারে জঙ্গলে যান এবং তিনি হঠাৎ একটি হরিণ দেখতে পান। হরিণটিকে ধরার জন্য তিনি হরিণটির পেছনে ছুটতে লাগলেন একবার হরিনটি সামনে আসে আবার আড়ালে চলে যায়। এক ধরনের মায়ার দ্বারা হরিনটি তাকে আকৃষ্ট করতে লাগলেন।' এভাবে হরিনটির পেছনে ছুটতে ছুটতে তিনি গভীর জঙ্গলে পৌঁছে যান এবং তখন সূর্য ডুবে যায়। ফলে রাজা আর প্রাসাদে যেতে পারলেন না । তাই বাধ্য হয়ে তিনি জঙ্গলেই একটি গাছের নিচে আশ্রয় নেন । তিনি গাছের ডালপালা ভেঙে গাছটির নিচে আগুন জ্বালালেন । রাজা খুবই ক্ষুধার্ত ছিলেন আর মনে মনে খাবাবের চিন্তা করছিলেন । তিনি যেই গাছটির নিচে বসে ছিলেন সেই গাছটির ওপরে ছিল এক পাখির বাসা। পাখির বাসাটিতে ছিল মা পাখি,বাবা পাখি আর তাদের একশো ছানা। বাবা পাখিটি মা পাখিকে বলতে লাগলো রাজা খুবই ক্ষুধার্ত আমাদের উচিত রাজাকে খাওয়ানো। বাবা পাখিটি বললো আমি আগুনে ঝাপ দিই আমার পালকগুলো পুড়ে যাবে এবং আমি ঝলসে যাবো তখন রাজা আমাকে খেতে পারবে। মা পাখিটি বললো তুমি মরে গেলে ছানাদের অনেক কষ্ট হবে তার চেয়ে বরং আমিই ঝাপ দিই । এক পর্যায়ে কথা কাটাকাটি হতে হতে হঠাৎ মা পাখিটি গাছ থেকে পড়ে যায় এবং সে ঝলসে যায় । পরে রাজা তার তীর দিয়ে আগুন থেকে পাখিটিকে উঠিয়ে খায়। খাবার পর রাজার ক্ষিধে আরও বেড়ে যায় রাজা তখন গাছের ওপরে তাকায় এবং দেখতে পায় গাছের ওপরে আর পাখি আছে । তিনি তখন গাছ বেয়ে ওপরে উঠে বাবা পাখি আর তার ছানাগুলো নামায়। রাজা তার তীর দিয়ে ছানাগুলোর একচোখ দিয়ে ঢোকায় আর অন্যচোখ দিয়ে বের করে তীরে গাথে । এভাবে সে সবগুলো ছানাকে ঝলসে খায়। আর তার এই কৃতকর্মের জন্যই তিনি পরের জন্মে জন্মান্ধ হয়ে জন্ম গ্রহণ করেন এবং কুরুক্ষেত্রের যুদ্ধে তাকে শত পুত্রের মৃত্যু সংবাদ শুনতে হয়।


title: ধৃতরাষ্ট্র

text:
ধৃতরাষ্ট্র গান্ধার রাজ্য আক্রমণ করে রাজকন্যা গান্ধারী কে বিবাহ করেন।গান্ধারী নিজে চোখ ঢেকে রাখতেন তার স্বামীর জন্য। ধৃতরাষ্ট্রর ঔরসে গান্ধারী গর্ভবতী হন আর দুই বৎসর পর এক মাংসপিন্ড প্রসব করেন যার থেকে ১০০ পুত্র ও দুঃশলার জন্ম হয়।
গান্ধারীর গর্ভাবস্থায় ধৃতরাষ্ট্রের সেবা করতেন এক দাসী। অন্ধরাজকে সে অসাবধানতাবশত ছুঁয়ে ফেলে। তার স্পর্শে মহারাজ কামার্ত হন, ও সেই সুন্দরী দাসীকে জড়িয়ে ধরেন। তারপর গান্ধারীর অনুপস্থিতির সুযোগ নিয়ে দাসীকে নগ্ন করে সম্ভোগ করেন। এই সম্ভোগের ফলে দাসীও গর্ভবতী হন। দাসীর গর্ভে ধৃতরাষ্ট্রের ঔরসে যুযুৎসুর জন্ম হয়।


title: ধৃতরাষ্ট্র

text: কুরুক্ষেত্রের যুদ্ধে যুযুৎসু ব্যতীত অন্য সব পুত্রগণ নিহত হওয়ার পর ধৃতরাষ্ট্র অনুতপ্ত হয়ে স্বীকার করেন যে, ওঁর দোষেই কৌরবগণ দুষ্কার্যে লিপ্ত হয়েছিলেন। যুধিষ্ঠির রাজা হলে, কিছুদিন তাঁর আশ্রয়ে থেকে ধৃতরাষ্ট্র গান্ধারী ও কুন্তিকে নিয়ে অরণ্যযাত্রায় যান। হরিদ্বারের নিকট এক গভীর অরণ্যে প্রজ্বলিত দাবাগ্নির মধ্যে তপস্যারত অবস্থায় তিনজন প্রাণত্যাগ করেন।


title: ইতিহাস (ছোটগল্প)

text: ইতিহাস নারায়ণ গঙ্গোপাধ্যায় রচিত একটি বিখ্যাত ছোটগল্প। এই গল্পের প্রথম প্রকাশকাল ১৯৪৩ সালের অক্টোবর মাস। সমসাময়িক সময়ের এক তিমিরাচ্ছন্ন এবং পারস্পরিক যুযুধান সামাজিক পটভূমিকায় রচিত এই ছোটগল্পে শেষপর্যন্ত প্রবল প্রাকৃতিক বিপর্যয়ের মুখে দাঁড়িয়ে পরস্পর শত্রুভাবাপন্ন মানুষকে এসে দাঁড়াতে হয় পাশাপাশি; বেঁচে থাকার সংগ্রামের বৃহত্তর প্রয়োজনে ক্ষুদ্রতর বিরোধ হারায় তার প্রাসঙ্গিকতা। ইতিহাসের এই শিক্ষাকে সামনে রেখেই গল্পটি পৌঁছায় তার উপসংহারে।


title: ইতিহাস (ছোটগল্প)

text: গল্পটি পরবর্তীকালে তাঁর ভোগবতী (১৯৪৭) ছোটগল্প সংকলন গ্রন্থের অন্তর্ভুক্ত হয়।


title: ইতিহাস (ছোটগল্প)

text: রসায়ন-প্রতিষ্ঠান ক্যালকাটা কেমিক্যাল দেশের সুখ্যাত গল্পকারদের কাছ থেকে লেখা গল্প নিয়ে একটি সংকলন প্রকাশ করতে চাইলে নারায়ণ গঙ্গোপাধ্যায় তাদের অণুরোধে সাড়া দিয়ে "ইতিহাস" গল্পটি প্রেরণ করেন। গল্পটি পুরস্কৃত হয় ও পাঠকদের বিচারেও সেরার সম্মান পায়। পরে ১৯৪৩ সালের অক্টোবর মাসে এম সি সরকার প্রকাশনা সংস্থা "কথাশিল্প" নাম দিয়ে একটি সংকলনে গল্পগুলি প্রকাশ করলে, তাতেও এই গল্পটিই ছিল প্রথম গল্প। প্রসঙ্গত উল্লেখ্য, এখানে প্রকাশিত অন্যান্য গল্পগুলির গল্পকার ছিলেন আশাপূর্ণা দেবী, বিভূতিভূষণ বন্দ্যোপাধ্যায়, বনফুল, মানিক বন্দ্যোপাধ্যায়, বিভূতিভূষণ মুখোপাধ্যায়, অচিন্ত্য্যকুমার সেনগুপ্ত, প্রমুখ প্রখ্যাত সাহিত্যিকবৃন্দ।


title: ইতিহাস (ছোটগল্প)

text:
গল্পটির মুখ্য চরিত্র তিনজন -
কিন্তু এঁরা ছাড়াও আরও কয়েকটি তুলনায় অপ্রধান চরিত্র এই গল্পের অঙ্গাঙ্গী অঙ্গ, যেমন -


title: ইতিহাস (ছোটগল্প)

text: অমরেশবাবু একজন অবসরপ্রাপ্ত হেডমাস্টার। তিনি গৌড়বঙ্গের ইতিহাসের গবেষণায় রত। সময় ১৯৪২ সালের আগস্ট মাস, স্থান অগ্নিগর্ভ তমলুক। তাঁর ছেলে লোকেশ স্বাধীনতা আন্দোলনে নিবেদিত প্রাণ, অপরদিকে মেয়ে প্রণতি মূলত ঘরকন্যা নিয়েই ব্যস্ত। দেশের জন্য স্বাধীনতা আন্দোলনে এমনকী প্রাণ উৎসর্গ করতেও লোকেশ সদা উন্মুখ, অপরদিকে প্রণতির দৈনন্দিন জীবনের গতানুগতিকতা থেকে সে উন্মাদনার মানে বোঝা ভার। থানায় বিক্ষোভ চলাকালীন গুলি চললে লোকেশের মৃত্যু ঘটে। বাড়িতে শোকের ছায়া নেমে আসে। কিন্তু এক প্রবল প্রাকৃতিক দুর্যোগের রাতে বন্যায় সবকিছু ভেসে যাবার উপক্রম হলে ঘরহারা, অসহায় অসংখ্য মানুষের সাথে লোকেশের হত্যাকারী দারোগাও তার স্ত্রী ও শিশুপুত্রকে সাথে নিয়ে আশ্রয়ের খোঁজে হাজির হয় অমরেশেরই বাড়িতে। তাকে চিনতে পেরে ফুঁসে ওঠে নিতাই, লোকেশের শেষমুহূর্তের সাথী। কিন্তু প্রণতি আশ্রয় দেয় দারোগার স্ত্রীকে; শিশুপুত্রটির পাছে ক্ষতি হয় তাই তাকে শুকনো কাপড়ের জোগান দেয়। ঠিক সেই সময়েই অমরেশবাবু শেষ করেন তাঁর ইতিহাসের শেষ অধ্যায়-


title: ইতিহাস (ছোটগল্প)

text: "যাহারা পরস্পরের বুকে আজ আঘাত হানিতেছে - মোহে অন্ধ হইয়া, স্বার্থে আত্মবিস্মৃত হইয়া - সেদিন সর্বগ্রাসী মৃত্যুর হাত হইতে নিজেদের বাঁচাইতে গিয়া তাহাদের হাতে হাতে রাখী বাঁধিতে হইবে। দেশে দেশে ইতিহাসের ইহাই শিক্ষা।"


title: ইতিহাস (ছোটগল্প)

text: "ইতিহাস" ছোটগল্পটির গল্পকথনের (narration) মধ্যে একই সাথে দুটি ভিন্নমুখী অভিমুখ কাজ করে। একদিকে থাকে মুখ্য গল্পকথক, নিজে গল্পের বাইরে অবস্থান করে এক আশ্চর্য নির্লিপ্ত নৈর্ব্যক্তিকতা নিয়ে সে বলে চলে গল্পটি। অমরেশবাবু যখন অষ্টম শতাব্দীর ইতিহাস লেখায় মনোনিবেশ করেন তখন তাঁর দৃষ্টির সেই ঐতিহাসিকসুলভ নির্লিপ্ততা গল্প যত এগোয়, কোনও এক বিন্দুতে এসে যেন মিলে যায় সেই মুখ্য গল্পকথকের বলে চলা গল্পেরই সাথে। সমসাময়িক সময়ের বিভিন্ন সংঘাত, ব্যক্তিত্ব, দৃষ্টিকোণ, এমনকী ঘটমান বর্তমানও - সব কিছুই যেন তার সেই নির্লিপ্ততার সামনে এসে পড়ে হারিয়ে ফেলে তাদের তীব্রতা, সর্বগ্রাসিতা, হয়ে ওঠে এক বৃহত্তর ইতিহাসেরই অঙ্গমাত্র। অপরদিকে আমরা পাই প্রণতি, লোকেশ, নিতাই - আর তাদের দৈনন্দিকতা, কথোপকথন, পারস্পরিক স্নেহ-মায়া-মমতা, বিরোধ, মতানৈক্য নিয়ে একেবারে দৈনন্দিন এক জগৎ, যেখানে প্রণতি, লোকেশ, প্রভৃতি চরিত্র হয়ে ওঠে পাঠকের কাছের মানুষ। তাদের দুঃখে আমরা কষ্ট পাই, লোকেশের মৃত্যুতে তীব্র আক্রোশ আমাদের মধ্যেও দানা বেঁধে ওঠে। কিন্তু ঠিক যেখানে এসে সেই আক্রোশ তীব্রতর হয়ে ওঠার কথা, ঠিক সেইখানেই মুখ্য কথনের নির্লিপ্ততা এসে জাগিয়ে তোলে আমাদের বৃহত্তর এক অনুভূতিকে; তুলে ধরে ইতিহাসের শিক্ষা - জীবন যখন আক্রান্ত হয়, অন্য সব দ্বন্দ্ব্ব-সংঘাতই তখন হয়ে দাঁড়ায় গৌণ, বাঁচার তাগিদে তখন পরস্পর বিবাদমনা শত্রুরাও পরস্পরের প্রতি বাড়িয়ে দেয় সাহায্যের হাত। এটাই মানবসভ্যতার ইতিহাস।


title: সঞ্জয়

text: সঞ্জয় ছিলেন মহাভারতে বর্ণিত রাজা ধৃতরাষ্ট্র-এর রথের সারথি এবং ব্যাসদেব-এর শিষ্য। অন্ধ রাজা ধৃতরাষ্ট্রকে তিনিই যুদ্ধের সব বিবরণ বলেছিলেন। তিনি গুরুর কৃপায় যুদ্ধ ক্ষেত্রে উপস্থিত না-থেকেও দিব্য চোখে সব দর্শন করতে পারতেন।শ্রীমদ্ভাগবত গীতার (০১/১৩/৩২) এখানে সঞ্জয়কে গাবল্গন বলা হয়েছে অর্থাৎ সূত গাবল্গন হচ্ছেন সঞ্জয়ের পিতা।


title: হাবিবউল্লাহ কালাকানি

text: হাবিবউল্লাহ কালাকানি (; ১৯ জানুয়ারি ১৮৯১ – ১ নভেম্বর ১৯২৯) ছিলেন আফগানিস্তানের বাদশাহ। ১৯২৯ খ্রিষ্টাব্দের জানুয়ারি থেকে অক্টোবর পর্যন্ত তিনি শাসন করেছেন। আফগানিস্তানের আধুনিকীকরণের বিরোধী বিভিন্ন আফগান গোত্রের সহায়তায় আমানউল্লাহ খানকে ক্ষমতাচ্যুত করার পর তিনি ক্ষমতা পান। ক্ষমতালাভের পর তিনি "হাবিবউল্লাহ খাদেম-এ দীন-এ রাসুল্লাহ" ("আল্লাহর রাসুলের ধর্মের সেবক") নামধারণ করেছিলেন। ক্ষমতালাভের নয় মাস পরে তিনি মুহাম্মদ নাদির শাহ কর্তৃক ক্ষমতাচ্যুত হন।


title: হাবিবউল্লাহ কালাকানি

text: হাবিবউল্লাহ কালাকানি ১৮৯১ খ্রিষ্টাব্দে কাবুলের উত্তরে কালাকান গ্রামে জন্মগ্রহণ করেছেন। তিনি ছিলেন তাজিক বংশোদ্ভূত। তার পিতা আমানউল্লাহ ব্রিটিশ ও আফগানিস্তানের যুদ্ধের সময় সৈনিকদের জন্য পানি বহনের কাজ করতেন। একারণে হাবিবউল্লাহকে "বাচে সাকাও" (পানি বহনকারী পুত্র) বলা হত। ধারণা করা হয় যে তিনি একজন বৃদ্ধ সুফির সাক্ষাত পেয়েছিলেন যিনি তাকে আমির হওয়ার ভবিষ্যতবাণী করেছিলেন।


title: হাবিবউল্লাহ কালাকানি

text: কৈশোরে তিনি কাবুল আসেন এবং এখানে আফগান জাতীয় সেনাবাহিনীতে যোগ দেন। এসময় তিনি তার রাইফেলসহ দলত্যাগ করে তৎকালীন ব্রিটিশ ভারতের পেশাওয়ার (বর্তমান পাকিস্তান) চলে যান বলে জানা যায়। সেখানে তিনি রাস্তায় চা বিক্রিসহ বিভিন্ন পেশায় নিয়োজিত ছিলেন। ধনী ভ্রমণকারীদের কাছ থেকে সম্পদ কেড়ে নেয়ার জন্য তিনি তার কোশিস্তানি তাজিক অনুসারীদের কাছে রবিন হুডের মত চরিত্র হয়ে উঠেছিলেন। তবে তার প্রতিপক্ষরা তাকে ডাকাত ও সাধারণ অপরাধী হিসেবে দেখত।


title: হাবিবউল্লাহ কালাকানি

text: বাদশাহ আমানউল্লাহ খান ১৯২৮ খ্রিষ্টাব্দে ইউরোপ থেকে ফিরে আসেন। তিনি অনেক পাশ্চাত্য চিন্তাধারা গ্রহণ করেছিলেন। এর মধ্যে সামাজিক ও সাংস্কৃতিক পরিবর্তন অন্তর্ভুক্ত ছিল। তিনি দেশকে দ্রুত আধুনিক হিসেবে গড়ে তুলতে উদ্যোগী হন। তবে এসকল উদ্যোগের ফলে আফগানিস্তানের পূর্বাঞ্চল শিনওয়ারি গোত্রীয়রা তার বিরুদ্ধে চলে যায় এবং আফগানিস্তান থেকে তার বিতাড়ন দাবি করে। তাজিক সঙ্গীদের সমর্থন কালাকানি এই সুযোগ কাজে লাগান।


title: হাবিবউল্লাহ কালাকানি

text: আফগান সেনাবাহিনী লাগমান ও নানগারহারে ভয়াবহ যুদ্ধে নিয়োজিত থাকাবস্থায় কালাকানি ও তার তাজিক বাহিনী উত্তর দিক থেকে কাবুলের উপর আক্রমণ করতে শুরু করে। বিদ্রোহের পর দেশে দ্রুত গৃহযুদ্ধ ছড়িয়ে পড়ে। ওয়াজিরিস্তান থেকে আগতরা দক্ষিণদিক থেকে কাবুল ঘিরে ফেলে। অন্যদিকে কালাকানি উত্তর দিক থেকে অগ্রসর হন। প্রথমে তিনি বাধাপ্রাপ্ত হলেও কয়েকদিন পর তার বাহিনী কাবুল দখল করতে সক্ষম হয়।


title: হাবিবউল্লাহ কালাকানি

text: ১৯২৯ খ্রিষ্টাব্দের ১৪ জানুয়ারি মধ্যরাতে আমানউল্লাহ খান তার ভাই ইনায়েতউল্লাহ খানের হাতে শাসনভার অর্পণ করে কান্দাহারের মধ্য দিয়ে কাবুল ত্যাগ করেন। দুই দিন পর ১৬ জানুয়ারি কালাকানি ইনায়েতউল্লাহ খানের কাছে চিঠি লিখে আত্মসমর্পণ বা লড়াই যেকোনো একটার প্রস্তাব দেন। ইনায়েতউল্লাহ খান উত্তর দেন যে তিনি কখনো বাদশাহ হতে চাননি। তিনি ক্ষমতা ত্যাগ করেন এবং ১৭ জানুয়ারি কালাকানিকে বাদশাহ ঘোষণা দেয়া হয়।


title: হাবিবউল্লাহ কালাকানি

text: কাবুলের আর্গ প্রাসাদ দখল করার পর কালাকানি ৭,৫০,০০০ ব্রিটিশ পাউন্ডের সন্ধান পান। এ থেকে সৈনিকদের বেতন দেয়া হয়। তিনি প্রাসাদ থেকে ফুলের গাছ তুলে সেখানে সবজি রোপণের নির্দেশ দেন। তিনি নারীদের বিদ্যালয় ও পশ্চিমা শিক্ষকেন্দ্রগুলো বন্ধ করে দিয়েছিলেন।


title: হাবিবউল্লাহ কালাকানি

text: ১৯২৯ খ্রিষ্টাব্দের সেপ্টেম্বরে আমানউল্লাহ খান একটি নতুন সেনাবাহিনী গড়ে তুলতে উদ্যোগ নেন। তিনি তার শীর্ষ জেনারেল নাদির খানকে ইউরোপ ডেকে আনেন। নাদির খানের বাহিনী দ্রুত পশ্চম ও দক্ষিণ আফগানিস্তান অতিক্রম করতে সক্ষম হয়। তাদের ব্রিটিশ সমর্থন ও অনেক উপজাতীয় স্বেচ্ছাসেবী যোদ্ধা ছিল।


title: হাবিবউল্লাহ কালাকানি

text: নাদির খান পশতুনিস্তানের বিভিন্ন প্রান্ত থেকে কয়েক হাজার সৈনিক লাভ করেছেন। তার বাহিনী দ্রুত কাবুল পৌছায় এবং কালাকানির বাহিনীকে পরাজিত করে। সেই বছরের অক্টোবরের শেষ নাগাদ কাবুল নাদির খানের বাহিনীর দ্বারা ঘেরাও হয়ে পড়ে। নাদির খানের বাহিনীতে তার ভাই শাহ ওয়ালি খান ও শ্যালক আমানউল্লাহও ছিলেন। হাবিবউল্লাহ কালাকানি শেষপর্যন্ত গ্রেপ্তার হন।


title: হাবিবউল্লাহ কালাকানি

text: ১৯২৯ খ্রিষ্টাব্দের ১ নভেম্বর ফায়ারিং স্কোয়াডে হাবিবউল্লাহ কালাকানির মৃত্যুদণ্ড হয়। তার ভাই ও আরো দশজন বিদ্রোহী নেতারও মৃত্যুদণ্ড হয়েছিল। এরপর তাদের মৃতদেহ প্রদর্শনের জন্য রাখা হয়। তার দাফনের স্থল নির্দিষ্ট করে শনাক্ত করা যায় না তবে ধারণা করা হয় যে তার গ্রাম কালাকানে তার কবর অবস্থিত।


title: গাজী মাজহারুল আনোয়ার

text:
গাজী মাজহারুল আনোয়ার (জন্ম: ২২ ফেব্রুয়ারি, ১৯৪৩) বাংলাদেশের জনপ্রিয় সুরকার-গীতিকারদের একজন। স্বাধীনতা ও দেশপ্রেম নিয়ে অসংখ্য কালজয়ী গানের স্রষ্টা মাজহারুল আনোয়ার একাধারে একজন চলচ্চিত্র পরিচালক, প্রযোজক, রচয়িতা, গীতিকার ও সুরকার। তিনি ২০০২ সালে বাংলাদেশের একুশে পদক লাভ করেন। ২০ হাজারের বেশি গান রচনা করেছেন তিনি। বিবিসি বাংলা তৈরিকৃত সর্বকালের সর্বশ্রেষ্ঠ বিশটি বাংলা গানের তালিকায় রয়েছে তার লেখা তিনটি গান।
গাজী মাজহারুল আনোয়ার ১৯৪৩ সালের ২২শে ফেব্রুয়ারিতে জন্মগ্রহণ করেন। তিনি কুমিল্লার দাউদকান্দি থানার তালেশ্বর গ্রামে জন্মগ্রহণ করেন।


title: গাজী মাজহারুল আনোয়ার

text: ২০ হাজার গানের রচয়িতা গাজী মাজহারুল আনোয়ার ১৯৬৪ সাল থেকে রেডিও পাকিস্তানে গান লেখা শুরু করেন। পাশাপাশি বাংলাদেশ টেলিভিশনের জন্মলগ্ন থেকেই নিয়মিত গান ও নাটক রচনা করেন। প্রথম চলচ্চিত্রের জন্য গান লেখেন ১৯৬৭ সালে "আয়না ও অবশিষ্ট" চলচ্চিত্রের জন্য। ১৯৬৭ সালে চলচ্চিত্রের সাথে যুক্ত হওয়ার পর থেকে কাহিনী, চিত্রনাট্য, সংলাপ ও গান লেখাতেও দক্ষতা দেখান তিনি। তার পরিচালিত প্রথম চলচ্চিত্র "নান্টু ঘটক" ১৯৮২ সালে মুক্তি পায়। তার পরিচালিত চলচ্চিত্রের সংখ্যা ৪১ টি।গাজী মাজহারুল আনোয়ার ২০০২ সালে একুশে পদক লাভ করেন। স্বাধীনতা যুদ্ধে বিশেষ অবদানের জন্য তিনি স্বাধীন দেশের সর্বপ্রথম পুরস্কার "বাংলাদেশ প্রেসিডেন্ট গোল্ড মেডেল অ্যাওয়ার্ড" লাভ করেন। পাঁচবার জাতীয় চলচ্চিত্র পুরস্কার, একাধিকবার বাচসাস পুরস্কার, বিজেএমই অ্যাওয়ার্ড, ডেইলি স্টার কর্তৃক লাইফ টাইম অ্যাওয়ার্ডসহ তার অর্জিত পুরস্কারের সংখ্যা ১১০।


title: বিভব দ্বিগুণিতক

text: বিভব দ্বিগুণিতক () হলো একটি বিশেষ ধরণের তড়িৎ বর্তনী যা ইনপুট বিভবের মাধ্যমে ক্যাপাসিটর চার্জ করে ও বিষেশভাবে তা চালু ও বন্ধ করা হয় যেন আদর্শ ক্ষেত্রে আউটপুট বিভবের ইনপুট বিভবের ঠিক দ্বিগুণ হয়।


title: ইনায়েতউল্লাহ খান

text: ইনায়েতউল্লাহ খান সেরাজ (২০ অক্টোবর ১৮৮৮ – ১২ আগস্ট ১৯৪৬) ছিলেন আফগানিস্তানের বাদশাহ। ১৯২৯ খ্রিষ্টাব্দের ১৪ জানুয়ারি থেকে ১৭ জানুয়ারি পর্যন্ত তিনি ক্ষমতায় ছিলেন। হাবিবউল্লাহ খান ছিলেন তার পিতা।


title: ইনায়েতউল্লাহ খান

text: ১৯২৯ খ্রিষ্টাব্দের ১৪ জানুয়ারি মধ্য রাতে আমানউল্লাহ খান তার ভাই ইনায়েতউল্লাহ খানের হাতে ক্ষমতা অর্পণ করেন। আমানউল্লাহ খান কান্দাহারের পথে কাবুল ত্যাগ করতে চেয়েছিলেন। হাবিবউল্লাহ কালাকানি ও তার অনুসারীরা তার পিছু ধাওয়া করে। তবে তিনি পালিয়ে যেতে সক্ষম হন।


title: ইনায়েতউল্লাহ খান

text: আমানউল্লাহ খানের প্রস্থানের পর হাবিবউল্লাহ কালাকানি বাদশাহ ইনায়েতউল্লাহ খানকে আত্মসমর্পণ বা যুদ্ধ যেকোনো একটা বেছে নেয়ার জন্য চিঠি লেখেন। ইনায়েতউল্লাহ খান উত্তর দেন যে তিনি কখনো বাদশাহ হতে চাননি। তিনি সিংহাসন ত্যাগে রাজি হন। এরপর হাবিবউল্লাহ কালাকানি এর বাদশাহ হন। ইনায়েতউল্লাহ খান এরপর বিমানযোগে কাবুল ত্যাগ করেন। বাকি জীবন তিনি নির্বাসনে কাটিয়েছিলেন।


title: অসমাপ্ত আত্মজীবনী

text: অসমাপ্ত আত্মজীবনী শেখ মুজিবুর রহমানের আত্মজীবনী সংকলন। ২০১২ সালে বইটি প্রকাশিত হয়। এই বইটি ইংরেজি, উর্দু, জাপানি, চীনা, আরবি, ফরাসি, হিন্দী, তুর্কি ও স্প্যানিশ ভাষা অনূদিত হয়েছে।


title: অসমাপ্ত আত্মজীবনী

text: ২০০৪ সালে শেখ মুজিবুর রহমানের লেখা চারটি খাতা আকস্মিকভাবে তাঁর কন্যা শেখ হাসিনার হস্তগত হয়। খাতাগুলি ছিল অতি পুরানো, পাতাগুলি জীর্ণপ্রায় এবং লেখা প্রায়শ অস্পষ্ট। সেই খাতায় শেখ মুজিব ১৯৬৭ সালের মাঝামাঝি সময়ে ঢাকা কেন্দ্রীয় কারাগারে অন্তরীণ অবস্থায় লেখা শুরু করেছিলেন। বাংলা একাডেমির মহাপরিচালক শামসুজ্জামান খানের সম্পাদনায় এই আত্মজীবনীমূলক লেখাকে গ্রন্থে রূপান্তরিত করা হয়।


title: অসমাপ্ত আত্মজীবনী

text: বইটিতে আত্মজীবনী লেখার প্রেক্ষাপট, লেখকের বংশ পরিচয়, জন্ম, শৈশব, স্কুল ও কলেজের শিক্ষাজীবনের পাশাপাশি সামাজিক ও রাজনৈতিক কর্মকাণ্ড, দুর্ভিক্ষ, বিহার ও কলকাতার দাঙ্গা, দেশভাগ, কলকাতাকেন্দ্রিক প্রাদেশিক মুসলিম ছাত্রলীগ ও মুসলিম লীগের রাজনীতি, দেশ বিভাগের পরবর্তী সময় থেকে ১৯৫৪ সাল অবধি পূর্ব বাংলার রাজনীতি, কেন্দ্রীয় ও প্রাদেশিক মুসলিম লীগ সরকারের অপশাসন, ভাষা আন্দোলন, ছাত্রলীগ ও আওয়ামী লীগ প্রতিষ্ঠা, যুক্তফ্রন্ট গঠন ও নির্বাচনে বিজয়ী হয়ে সরকার গঠন, আদমজীর দাঙ্গা, পাকিস্তান কেন্দ্রীয় সরকারের বৈষম্যমূলক শাসন ও প্রাসাদ ষড়যন্ত্রের বিস্তৃত বিবরণ এবং এসব বিষয়ে লেখকের প্রত্যক্ষ অভিজ্ঞতার বর্ণনা রয়েছে। আছে লেখকের কারাজীবন, পিতা-মাতা, সন্তান-সন্ততি ও সর্বোপরি সর্বংসহা সহধর্মিণী বেগম ফজিলাতুন্নেসার কথা, যিনি তাঁর রাজনৈতিক জীবনে সহায়ক শক্তি হিসেবে সকল দুঃসময়ে অবিচল পাশে ছিলেন। একইসঙ্গে লেখকের চীন, ভারত ও পশ্চিম পাকিস্তান ভ্রমণের বর্ণনাও বইটিকে বিশেষ মাত্রা দিয়েছে।


title: ৬ষ্ঠ শতাব্দীতে মুসলিম ইতিহাসের সময়রেখা

text: ১২৬ হিজরিপূর্ব - ২৩ হিজরিপূর্ব


title: ৭ম শতাব্দীতে মুসলিম ইতিহাসের সময়রেখা

text: এই শতাব্দী ২৩ হিজরিপূর্ব থেকে ৮১ হিজরি পর্যন্ত বিস্তৃত।


title: মুহাম্মদ আল-মাহদি আস-সেনুসি

text: মুহাম্মদ আল-মাহদি বিন সাইয়িদ মুহাম্মদ আস-সেনুসি (), (সাইয়িদ মুহাম্মদ ইবনে মুহাম্মদ ইবনে মুহাম্মদ আল-মাহদি আলি আল-সেনুসি নামেও পরিচিত) (১৮৪৪-১৯০২) ছিলেন ১৮৫৯ থেকে ১৯০২ খ্রিষ্টাব্দ পর্যন্ত সেনুসি তরিকার সর্বো‌চ্চ নেতা।


title: মুহাম্মদ আল-মাহদি আস-সেনুসি

text: মুহাম্মদ আল-মাহদি ছিলেন সেনুসি তরিকার প্রতিষ্ঠাতা মুহাম্মদ ইবনে আলি আস-সেনুসির পুত্র। তিনি উত্তর সিরেনাইকার বাইদায় জন্মগ্রহণ করেছেন। এটি বর্তমানে লিবিয়ার অন্তর্গত। পিতার মৃত্যুর পর ১৮৫৯ খ্রিষ্টাব্দে তিনি তার উত্তরসুরি হন। ১৮৫৬ খ্রিষ্টাব্দে উসমানীয়রা সেনুসিদের বাইদা উপকূল ত্যাগ করে মরুভূমির দিকে জাগবুব গ্রামের দিকে চলে যেতে বাধ্য করে। সেখানে তারা ইসলামি বিশ্ববিদ্যালয়, মসজিদ ও প্রাসাদ গড়ে তোলেন। পরবর্তীকালের সেনুসি নেতা ও লিবিয়ার বাদশাহ প্রথম ইদ্রিস এখানে জন্মগ্রহণ করেছিলেন।


title: মুহাম্মদ আল-মাহদি আস-সেনুসি

text: ১৮৯৫ খ্রিষ্টাব্দে উসমানীয়রা পুনরায় সেনুসিদেরকে দক্ষিণে কুফরা মরূদ্যানে চলে যেতে বাধ্য করে। কুফরায় আল-মাহদি এল তাগ গ্রাম প্রতিষ্ঠা করেছিলেন। এখানে জাওয়িয়া ও মসজিদ গড়ে তোলা হয়। এখানে তার মাজার অবস্থিত তাই সেনুসি সদস্যদের কাছে এল-তাগ পবিত্র বিবেচিত হয়।


title: মুহাম্মদ আল-মাহদি আস-সেনুসি

text: আল-মাহদির নেতৃত্বে সেনুসি তরিকা প্রভাব ও বিস্তার দক্ষিণে আওদাই অঞ্চল ও চাদ হ্রদ অঞ্চলে বৃদ্ধি পায়। সাহিল ও মাগরেবের বাণিজ্যিক কাফেলাগুলোর আগমনের কারণে কুফরার মরূদ্যান বাণিজ্যের কেন্দ্র হয়ে উঠে। বণিকরা সেনুসি ধারণাকে দক্ষিণে দারফুর ও কানেম অঞ্চলসহ বিভিন্ন প্রত্যন্ত অঞ্চলে ছড়িয়ে দিয়েছিলেন।


title: সলিল আঙ্কোলা

text: সলিল অশোক আঙ্কোলা (; জন্ম: ১ মার্চ, ১৯৬৮) মহারাষ্ট্রের সোলাপুর এলাকায় জন্মগ্রহণকারী ভারতের সাবেক আন্তর্জাতিক ক্রিকেটার। ১৯৮৯ থেকে ১৯৯৭ সময়কালে ভারত ক্রিকেট দলের পক্ষে একটিমাত্র টেস্ট ও ২০টি একদিনের আন্তর্জাতিকে অংশ নিয়েছেন তিনি। দলে তিনি মূলত ডানহাতি ফাস্ট-মিডিয়াম বোলার ছিলেন। মহারাষ্ট্রের পক্ষে প্রথম-শ্রেণীর ক্রিকেটে নিয়মিতভাবে বোলিং উদ্বোধনে নামতেন। মহারাষ্ট্রের পক্ষে ধারাবাহিকভাবে সুন্দর ক্রীড়াশৈলী উপস্থাপন করায় তাঁকে ১৯৮৯-৯০ মৌসুমে পাকিস্তান সফরের জন্য ভারত দলে অন্তর্ভুক্ত করা হয়। করাচীতে প্রথম টেস্টে অংশ নেয়ার পর আঘাতের কারণে পরবর্তী খেলাগুলোয় অংশ নিতে পারেননি। প্রথম-শ্রেণীর ক্রিকেটে কয়েক মৌসুম খেলার পর ১৯৯৩ সালে ভারতের ওডিআই দলে খেলার জন্য আমন্ত্রিত হন। এরপর ১৯৯৬ সালের ক্রিকেট বিশ্বকাপেও দলের অন্যতম সদস্য ছিলেন।


title: সলিল আঙ্কোলা

text: ২৮ বছর বয়সে বাম পায়ে শিন বোনে (অস্টিয়ড অস্টিওমা) টিউমারের আকস্মিক বৃদ্ধিতে খেলোয়াড়ী জীবন থেকে অবসর নিতে বাধ্য হন তিনি। এ কারণে তিনি ২ বছর চলাফেরা করতে পারেননি। তারপর থেকেই বেশ কিছুসংখ্যক ভারতীয় সোপ অপেরাসহ কয়েকটি হিন্দি চলচ্চিত্রে অংশগ্রহণ করেন।


title: সলিল আঙ্কোলা

text: ১৯৬৮ সালে মহারাষ্ট্রের এক ব্রাহ্মণ পরিবারে আঙ্কোলা’র জন্ম। ২০ বছর বয়সে মহারাষ্ট্রের পক্ষে ১৯৮৮-৮৯ মৌসুমে তিনি তাঁর প্রথম-শ্রেণীর ক্রিকেটে অভিষেক ঘটান। গুজরাটের বিপক্ষে ৪৩ রান করেন ও হ্যাট্রিকসহ ছয় উইকেট লাভ করেন। পরের খেলায় তিনি আরও একবার ছয় উইকেট পান। বরোদার বিপক্ষে ইনিংসে ৫১ রানের বিনিময়ে ৬ উইকেট দখল করেন। সামগ্রিকভাবে ঐ মৌ্সুমে ২০.১৮ গড়ে ২৭ উইকেট সংগ্রহ করেছিলেন। তন্মধ্যে তিনবার পাঁচ উইকেট পেয়েছিলেন। ধারাবাহিকভাবে ক্রীড়াশৈলী প্রদর্শন করায় দল নির্বাচকমণ্ডলীর দৃষ্টি আকর্ষণ করতে সক্ষম হন তিনি। ফলশ্রুতিতে ১৯৮৯-৯০ মৌসুমে ভারত দলের পক্ষে পাকিস্তান সফরের জন্য মনোনীত হন। বিসিসিপি প্যাট্রন’স একাদশের বিপক্ষে প্রস্তুতিমূলক খেলায় প্রথম ইনিংসে ৭৭ রানের বিনিময়ে ৬ উইকেট পান। দ্বিতীয় ইনিংসে তিনি আরও দুই উইকেট সংগ্রহ করেন। ফলে, খেলায় তিনি সর্বসাকুল্যে ৮ উইকেট পান।


title: সলিল আঙ্কোলা

text: করাচীতে অনুষ্ঠিত সফরের প্রথম টেস্টে শচীন তেন্ডুলকর ও প্রতিপক্ষীয় ওয়াকার ইউনুসের সাথে তাঁরও অভিষেক ঘটে। তন্মধ্যে, পরের দুইজন তাদের খেলোয়াড়ী জীবনে বিরাট সফলতা পেয়েছেন। ড্র হওয়া খেলায় আঙ্কোলা ১২৮ রান দিয়ে ২ উইকেট পেয়েছিলেন। এরপর আঘাতের কারণে সিরিজের পরবর্তী টেস্টগুলোয় অংশগ্রহণ করতে পারেননি তিনি।


title: সলিল আঙ্কোলা

text: ড্র হওয়া টেস্ট সিরিজের পর আঙ্কোলাকে ওডিআই সিরিজের খেলার জন্য অন্তর্ভুক্ত করা হয়। প্রথম ওডিআই মন্দালোকের জন্য পরিত্যক্ত হয়। পরবর্তীতে তিন-খেলার ওডিআই সিরিজের দ্বিতীয়টিতে তাঁর অভিষেক ঘটে। আঙ্কোলা ২৬ রান দিয়ে ২ উইকেট পান। ১০ নম্বরে ব্যাটিংয়ে নামেন তিনি। এক পর্যায়ে ভারতের জয়ের জন্য শেষ ওভারে ১৫ রানের প্রয়োজন পড়ে। ইমরান খানের প্রথম বলেই তিনি ছক্কা হাঁকালেও তাঁর দল পরাজয় এড়াতে পারেনি। পরের খেলায় তিনি মাত্র ২.৩ ওভার (১৫ বল) বল করলেও দর্শকদের উন্মত্ততায় খেলা পরিত্যক্ত ঘোষিত হয়। নিজ দেশে খেলাসহ বিদেশ সফরের জন্য টেস্ট দলে অন্তর্ভুক্ত হওয়া স্বত্ত্বেও এরপর তিনি আর কোন খেলায় অংশগ্রহণের সুযোগ পাননি। এর ফলে ক্রিকেট জগতে তিনি ‘আঙ্কোলাময়’ নামে পরিচিতি পান। তা সত্বেও ওডিআই ক্রিকেটে তিনি খেলা চালিয়ে যাচ্ছিলেন। ১৯৯০ এর দশকের শুরুতে আবে কুরুবিল্লা, পরস মামব্রে, নীলেশ কুলকার্নি ও স্বরাজ বাহুতুলের ন্যায় অন্যান্য বোলারদের সাথে তিনিও ফ্রাঙ্ক টাইসনের কাছে প্রশিক্ষণ নেন। তবে, পেসের তুলনায় নিজস্ব বোলিংয়ের ধরন পরিবর্তনের দিকেই মনোনিবেশ ঘটান বেশী। এ সময়ে তিনি ‘পরিণীতা’ নাম্নী এক রমণীর পাণিগ্রহণ করেন। এ দম্পতির এক কন্যা ও এক পুত্র রয়েছে। তিন বছর পর নিজ দেশে ইংল্যান্ড ও জিম্বাবুয়েকে নিয়ে অনুষ্ঠিত চার্মস কাপের জন্য মনোনীত হন। ১৯৯৩ সালে অনুষ্ঠিত হিরো কাপে দক্ষিণ আফ্রিকার বিপক্ষে ৩৩ রানে ৩ উইকেট পান যা তাঁর ওডিআই এ সেরা বোলিং পরিসংখ্যান হিসেবে বিবেচিত হয়।


title: সলিল আঙ্কোলা

text: ১৯৯৬ সালের ক্রিকেট বিশ্বকাপে ভারতীয় দলের অন্যতম সদস্যরূপে মনোনীত হন আঙ্কোলা। ঐ প্রতিযোগিতায় শ্রীলঙ্কার বিপক্ষে কেবলমাত্র একটি খেলায় অংশগ্রহণ করেছিলেন তিনি। ঐ খেলায় ভারত দল পরাজিত হয়েছিল। তিনি পাঁচ ওভার বোলিং করে ২৮ রান দিলেও কোন উইকেট লাভে ব্যর্থ হয়েছিলেন। বিশ্বকাপ শেষ হবার অল্প কিছুদিন পর দল নির্বাচক মণ্ডলী তাৎক্ষণিক প্রতিক্রিয়া হিসেবে সিঙ্গার কাপ ও পেপসি শারজাহ কাপের জন্য পূর্বেই মনোনীত আঙ্কোলাসহ বিনোদ কাম্বলি ও অল-রাউন্ডার মনোজ প্রভাকরকে দল থেকে বাদ দেন। আঙ্কোলা’র পরিবর্তে মিডিয়াম ফাস্ট-বোলার প্রশান্ত বৈদ্যকে দলে অন্তর্ভুক্ত করা হয়। তারপরও ১৯৯৬-৯৭ মৌসুমে দক্ষিণ আফ্রিকা সফরের জন্য ভারতীয় দলে অন্তর্ভুক্ত হন। দলের সদস্য থাকা স্বত্ত্বেও কোন টেস্টের প্রথম একাদশে থাকার সুযোগ ঘটেনি। টেস্ট সিরিজের পর তাঁকে স্ট্যান্ডার্ড ব্যাংক ইন্টারন্যাশনাল ওডিআই প্রতিযোগিতায় খেলার সুযোগ দেয়া হয়। দক্ষিণ আফ্রিকা ও জিম্বাবুয়েকে নিয়ে অনুষ্ঠিত ত্রি-দেশীয় এ প্রতিযোগিতার পাঁচটি খেলায় অংশ নেন তিনি। দক্ষিণ আফ্রিকার বিপক্ষে চূড়ান্ত খেলায় ভারত হেরে যায়। ৭ ওভার বোলিং করে তিনি ৫০ রান দেন যা তাঁর শেষ খেলা হিসেবে পরিচিতি পায়। তাঁর বোলিংয়ে নো-বলে ক্যাচ হয় ও একটি ক্যাচের সুযোগ হাতছাড়া হয়। আন্তর্জাতিক ক্রিকেটে এ সফরটি তাঁর শেষ সফর ছিল। এরপর তাঁকে আর দলে নেয়া হয়নি। সফরের পর একই বছর আন্তর্জাতিক ক্রিকেট থেকে নিজের অবসরের ঘোষণা দেন আঙ্কোলা।


title: সলিল আঙ্কোলা

text: ক্রিকেট জীবন থেকে অবসর নেয়ার পর আঙ্কোলা চলচ্চিত্র জগতের দিকে ধাবিত হন। ২০০০ সালে হিন্দি চলচ্চিত্র কুরুক্ষেত্রে তাঁর আশানুরূপ অভিষেক ঘটে। এতে তিনি তাঁর জ্যেষ্ঠ কর্মকর্তা সঞ্জয় দত্তের সাথে সৈনিকের ভূমিকায় অভিনয় করেন। এরপর ২০০০ সালে পিতা এবং ২০০৩ সালে তাঁর শেষ বড় ধরণের মুক্তিপ্রাপ্ত চুরা লিয়া হ্যায় তুমনে চলচ্চিত্রে এশা দেওল ও জায়েদ খানের সাথে অভিনয় করেন। পরের বছর সাইলেন্স প্লিজ...দ্য ড্রেসিং রুম শীর্ষক চলচ্চিত্রে ক্রিকেট অধিনায়কের ভূমিকায় অভিনয় করেন তিনি। চলচ্চিত্রটি বক্স-অফিসে তেমন ভালভাবে সাড়া জাগাতে পারেনি। কিন্তু, আঙ্কোলা’র অভিনয় ছিল বেশ উচ্চমার্গীয়। ২০০৬ সালে বিগ বসের প্রথম মৌসুম ও রিয়েলিটি শো বিগ ব্রাদারের ভারতীয় সংস্করণে অংশগ্রহণ করেন। এরপূর্বে তিনি করম আপনা আপনা শিরোনামে ভারতীয় সোপ অপেরায় অভিনয়ের জন্য চুক্তিবদ্ধ হন যাতে তিনি বালাজী টেলিফিল্মস ছাড়া অন্য কোন চ্যানেলের টেলিভিশন শোতে অংশ নিতে পারবেন না। বিগ বসে অংশগ্রহণের পর জুন ২০০৬ সাল থেকে চুক্তির মেয়াদ এক বছর বৃদ্ধি করা হলেও বোম্বে হাইকোর্ট তাঁর উপর আদেশজারী করে যে, সনি টেলিভিশনের প্রতিপক্ষ হিসেবে বিবেচিত হওয়ায় অন্য কোন চ্যানেলে যে-কোন টিভি শোতে অভিনয় করতে পারবেন না। অন্যান্য সোপ অপেরার মধ্যে শশশশ...কোই হ্যায় এবং কোরা কাগজে তিনি অভিনয় করেছেন। ২০০৮ সালে এক প্রতিবেদনে প্রকাশ পায় যে, আঙ্কোলা বিষণ্নতায় ভুগছেন এবং পুনেতে পুণর্বাসন কেন্দ্রে ভর্তি হয়েছিলেন। তাঁর এ অসুস্থতার পেছনে অতিমাত্রায় মদ্যপানে সম্পৃক্ততার বিষয়কে দায়ী করা হয়। ফলশ্রুতিতে, আঙ্কোলাকে একা রেখে তাঁর স্ত্রী সন্তানদেরকে নিয়ে পুনেতে অভিভাবকদের সাথে বসবাসের সিদ্ধান্ত নেয়।


title: সলিল আঙ্কোলা

text: জানুয়ারি, ২০১০ সালে আরোগ্যলাভের পর আঙ্কোলা পারস্পরিক ঐকমত্য্যে বিবাহ-বিচ্ছেদের জন্য স্ত্রীর বরাবরে আইন আদেশের আশ্রয় নেন। এর জবাবে তাঁর স্ত্রী বলেন যে, ‘তাদের মধ্যে কোন সমস্যা নেই বা দাম্পত্যজীবন ভেঙ্গে যায়নি ... বিবাহ-বিচ্ছেদ নয়, বরং একত্রে বসবাস করতে চান।’ আঙ্কোলাকে পুণর্মিলনের বিষয়ে জিজ্ঞাসা করা হলে তিনি বলেন যে তিনি তা করতে চান না। অবশেষে ২০১১ সালে এ দম্পতির বিবাহ-বিচ্ছেদ ঘটে। ২২ ডিসেম্বর, ২০১৩ তারিখে পুনের সলিসবারি পার্কের গীতা সোসাইটিতে নিজ বাসভবনের শয়নকক্ষের বৈদ্যুতিক পাখায় পরিণীতা’র দেহ ঝুলন্ত অবস্থায় পাওয়া যায়।


title: সলিল আঙ্কোলা

text: মার্চ, ২০১০ সালে আঙ্কোলাকে আর্থিক সহায়তা প্রদানের লক্ষ্যে সাবেক দলীয় সঙ্গীরা মুম্বাইয়ের আন্ধেরী স্পোর্টস কমপ্লেক্সে শচীন তেন্ডুলকর একাদশ ও সৌরভ গাঙ্গুলী একাদশের মধ্যকার টুয়েন্টি২০ খেলা আয়োজন করে। দলে তৎকালীন ভারত জাতীয় ক্রিকেট দলের অধিনায়ক মহেন্দ্র সিং ধোনিসহ আঙ্কোলা স্বয়ং অংশগ্রহণ করেন। এ প্রসঙ্গে একজন লেখক মন্তব্য করেন যে, ‘সলিল আঙ্কোলার ভাগ্য সুপ্রসন্ন। খুব কমসংখ্যক খেলোয়াড়ই নিজের অর্থ সংগ্রহের লক্ষ্যে আয়োজিত খেলায় বর্তমান ভারত অধিনায়ককে অপ্রত্যাশিতভাবে পেয়ে থাকেন।’


title: সলিল আঙ্কোলা

text: ফেব্রুয়ারি, ২০১৩ সালে ডেইলী সোপ সাবিত্রীতে তিনি সাবিত্রীর বাবা হিসেবে অংশগ্রহণ করেন। কিন্তু, আগস্ট, ২০১৩ সালে শাহবাজ খান তাঁর স্থলাভিষিক্ত হন। গুজব ছড়ায় যে, তিনি জনপ্রিয় জি টিভি শো ফিয়ার ফাইলসের একটি পর্বে অংশগ্রহণ করবেন।


title: রাজীব ভট্টাচার্য

text: রাজীব ভট্টাচার্য একজন ভারতীয় বাঙ্গালি পর্বতারোহী। ইনি এভারেস্ট পর্বতশৃঙ্গ আরোহণকারী অসামরিক ভারতীয় বাঙ্গালি এবং এভারেস্ট পর্বতশৃঙ্গ ছাড়াও আরও দুটি আট হাজারী পর্বতশৃঙ্গ সফল ভাবে আরোহণ করেন।


title: রাজীব ভট্টাচার্য

text: রাজীব ভট্টাচার্য বরানগর বিদ্যামন্দির বিদ্যালয় থেকে ১৯৯০ সালে দশম ক্লাস(মাধ্যমিক) পাশ করেন। তারপর তিনি ওই বিদ্যালয় থেকে দুই বছর পর ১৯৯২ সালে উচ্চমাধ্যমিক পাশ করেন।


title: আমনদামন নদী

text: আমনদামন নদী বাংলাদেশের ঠাকুরগাঁও জেলার বালিয়াডাঙ্গি উপজেলার একটি নদী। আমনদামন নদীর প্রবাহিত পথের দৈর্ঘ্য ১১ কিলোমিটার, প্রস্থ ৭০ মিটার এবং গভীরতা ৩.৫ মিটার। এই নদী অববাহিকার আয়তন ৩৩ বর্গকিলোমিটার।


title: আমনদামন নদী

text: আমনদামন নদী বাংলাদেশের ঠাকুরগাঁও জেলার বালিয়াডাঙ্গি উপজেলার বেলহারা বিল থেকে উৎপন্ন হয়ে একই উপজেলার নাগর নদীতে পতিত হয়েছে। নদীটির পানিপ্রবাহ মৌসুমি প্রকৃতির। মার্চ-এপ্রিল মাসে পানিপ্রবাহ থাকে না। বর্ষার মৌসুমে আগস্ট মাসে বেশি পানিপ্রবাহ থাকে। তখন এই নদীতে পানিপ্রবাহের মাত্রা হয় ২ ঘনমিটার/সেকেন্ড। আর নদীর পানির গভীরতা হয় ৩.৫ মিটার। এই নদীটি জোয়ারভাটা প্রভাবিত নয়।


title: কাওয়া

text: কাওয়া (বৈজ্ঞানিক নাম: Euploea core(Cramer)) যার শরীর ও ডানা গাঢ় খয়েরি রঙের, ডানার প্রান্তে সাদা তিলক দেখা যায়। এরা মাঝারি আকারের প্রজাপতি। এরা নিমফ্যালিডি পরিবারের সদস্য এবং 'ডানায়িনি' উপগোত্রের অন্তর্ভুক্ত।


title: কাওয়া

text: কাওয়ার উপপ্রজাতিগুলি হল নিম্নরূপ ঃ-


title: কাওয়া

text: প্রসারিত অবস্থায় কাওয়ার ডানার আকার ৮৫-৯৫ মিলিমিটার দৈর্ঘ্যের হয়।


title: কাওয়া

text: এই প্রজাপতিটি ভারতের প্রায় সর্বত্র দেখা যায়। হিমালয়ের ৮০০০ফুট উচ্চতা পর্যন্ত এদের দেখা যায়। এছাড়া শ্রীলঙ্কা, নেপাল, মায়ানমার, দক্ষিণ ও দক্ষিণ-পূর্ব এশিয়ার বিস্তীর্ণ অঞ্চলে এদের পাওয়া যায়।


title: কাওয়া

text:
কাওয়ার ডানার ওপর-পিঠ তুলনায় বেশি গাঢ় খয়েরি বা চকোলেট বর্ণের। পিঠের ডানার দুই পাশে প্রান্ত বরাবর সাদা তিলকের রেখা দেখা যায়, দুটি সারি জুড়ে। প্রান্তের দিকের সারির সাদা তিলকগুলি ছোট এবং গোলাকার হয়। সামনের ডানার নিচের দিকে একটা সাদা বিন্দু আছে।
এদের প্রায় সব জায়গায় দেখা যায়।
ডানা না নাড়িয়ে অনেকক্ষণ হাওয়ায় ভেসে থাকতে পারে।এই শূককীট "Apocynaceae", "Asclepiadaceae", "Moraceae" (ডুমুর), "Rubiaceae", "Ulmaceae" প্রজাতি এবং "Aphananthe cuspidata", "Asclepias curassavica", "Asclepias guadeloupe", "Asclepias syriaca", "Calotropis gigantea", "Carissa ovata", "Cerbera manghas", "Cryptolepis pauciflora", "Cryptolepis sinensis", "Cryptostegia madagascariensis", "Cynanchum carnosum", (বট)"Ficus benghalensis", "Ficus benjamina", "Ficus hederacea", "Ficus microcarpa", "Ficus obliqua", "Ficus pandurata", "Ficus platypoda", "Ficus pyriformis", (জগডুমুর)"Ficus racemosa", "Ficus religiosa", "Ficus rubiginosa", "Ficus variolosa", "Gomphocarpus fruticosus", "Gymnanthera oblonga", "Hemidesmus indicus", "Holarrhena pubescens", "Hoya australis", "Ichnocarpus frutescens", "Marsdenia australis", "Marsdenia rostrata", "Marsdenia suaveolens", "Nerium indicum", (করবী)"Nerium oleander", "Parsonsia alboflavescens", "Parsonsia straminea", "Plumeria acuminata", "Sarcostemma australe", "Secamone elliptica", "Streblus asper", "Toxocarpus wightianus", "Trachelospermum bowringii", "Tylophora indica" ইত্যাদি গাছের পাতার রসালো অংশ আহার করে।


title: ফাজি লজিক

text: ফাজি লজিক এমন একটি যুক্তি ব্যবস্থা যেখানে কোন সমস্যার সমাধান ১ অথবা ০ ছাড়াও আরো বিভিন্ন উপায়ে দেওয়া যায়। বাইনারী ব্যাবস্থায় একটি সমস্যার সমাধান 'হ্যাঁ' অথবা 'না' - এই দু'টি উপায়ে দেয়া যায়। কিন্তু ফাজি লজিকে একটি সমস্যার সমাধান দুইয়ের অধিক উপায়ে দেওয়া যায়। উদাহরণস্বরূপ, যদি প্রশ্ন করা হয় 'এখন কি রাত?' বাইনারী ব্যবস্থায় উত্তর হবে - 'হ্যাঁ' অথবা 'না'; অন্যদিকে, ফাজি লজিকে হ্যাঁ অথবা না ছাড়াও আরো উত্তর হতে পারে - মধ্যরাত, শেষরাত, সুবহে সাদিক ইত্যাদি।


title: ফাজি লজিক

text:
১৯৬৫ সাথে সর্বপ্রথম ফাজি লজিক সম্পর্কে ধারণা দেন লতফি জাদেহ। তিনি একজন ইরানী ও আজারবাইজানী বংশোদ্ভূত মার্কিন কম্পিউটার বিজ্ঞানী।
লতফি জাদেহকে ফাজি লজিকের জনক বলা হয়।


title: ফাজি লজিক

text: ফাজি লজিকের ব্যবহার সর্বপ্রথম হয় জাপানে। বর্তমানে ফাজি লজিক পানির মান নিয়ন্ত্রন, স্বয়ংক্রিয় রেল নিয়ন্ত্রন, লিফট নিয়ন্ত্রন, পারমাণবিক চুল্লি নিয়ন্ত্রনসহ গুরুত্বপূর্ণ নানা ক্ষেত্রে ব্যবহার হচ্ছে।


title: ফাজি লজিক

text:
IF temperature IS very cold THEN stop fan
IF temperature IS cold THEN turn down fan
IF temperature IS normal THEN maintain fan
IF temperature IS hot THEN speed up fan
NOT x = (1 - truth(x))
x AND y = minimum(truth(x), truth(y))
x OR y = maximum(truth(x), truth(y))


title: ফাজি লজিক

text:
x AND y = x*y
x OR y = 1-(1-x)*(1-y)


title: ফাজি লজিক

text:
x OR y = NOT( AND( NOT(x), NOT(y) ) )
x OR y = NOT( AND(1-x, 1-y) )
x OR y = NOT( (1-x)*(1-y) )
x OR y = 1-(1-x)*(1-y)


title: ব্ল্যাকস্টোন লাইব্রেরি

text: টি. বি. ব্ল্যাকস্টোন মেমোরিয়াল লাইব্রেরি একটি ভবন যা শিকাগো পাবলিক লাইব্রেরি সংস্থার অংশ এবং এটি টিমোথি ব্ল্যাকস্টোনের নামে নামকরণ করা হয়েছে। এ ভবনের নকশা করেছেন শিকাগোর স্থপতি সোলন এস. বিমার। এটি বর্তমানে শিকাগো পাবলিক লাইব্রেরি - ব্ল্যাকস্টোন শাখা হিসেবে পরিচিত এবং সাধারণভাবে বলা হয় ব্ল্যাকস্টোন লাইব্রেরি, বা ব্ল্যাকস্টোন শাখা এবং কখনো সংক্ষেপে ব্ল্যাকস্টোন বলা হয়। ১৯০২ সালে কনকর্ড গ্রানাইট বিল্ডিং এর দুই বছরের নির্মাণ শুরু হয় এবং এটি ৮ জানুয়ারি, ১৯০৪ সালে উৎসর্গ করা হয়। ব্ল্যাকস্টোন গ্রন্থাগার শিকাগো শাখা লাইব্রেরি সংস্থার প্রথম উৎসর্গকৃত শাখা হিসেবে চিহ্নিত হয়। ব্ল্যাকস্টোন শিকাগো পাবলিক লাইব্রেরি শাখা সংস্থার ৭৯টি শাখার মধ্যে একমাত্র শাখা যা ব্যক্তিগত তহবিল দিয়ে নির্মিত হয়েছে।


title: ব্ল্যাকস্টোন লাইব্রেরি

text: ভবনটি শিকাগোর কুক কাউন্টির কেনউড কমিউনিটি এলাকায় অবস্থিত এবং হাইড পার্ক, কেনউড, এবং ওকল্যান্ড কমিউনিটি এলাকায় সেবা প্রদান করে। শাখাটি ২০০৪ সালে এর প্রতিষ্ঠার শতবার্ষিকী উৎযাপন করে। বর্তমানে গ্রন্থাগারটি ব্রোঞ্জ এবং মেহগনি এবং এর গোলাকার সিলিংটি চিত্রকর্ম দ্বারা সজ্জিত। গ্রন্থাগারটি বিশেষভাবে তৈরি আসবাবপত্র দিয়ে সাজানো হয়েছে এবং জনসাধারনের জন্য উন্মুক্ত ওয়াই-ফাই সংযোগ রয়েছে।


title: ব্ল্যাকস্টোন লাইব্রেরি

text:
গ্রন্থাগারটি টিমোথি বিচ ব্ল্যাকস্টোনের স্মৃতিতে উৎসর্গ করা হয়েছে, যিনি ১৮৬৪ থেকে ১৮৯৯ পর্যন্ত শিকাগো অ্যান্ড অ্যাল্টন রেলরোডের প্রেসিডেন্টের দায়িত্ব পালন করেন, যা তার সমসাময়িকদের চেয়ে বেশি মেয়াদের ছিল। এছাড়াও ব্ল্যাকস্টোন, যিনি মে ২৬, ১৯০০তে মারা গিয়েছিলেন, ইউনিয়ন স্টক ইয়ার্ডসের প্রতিষ্ঠাতা প্রেসিডেন্ট ছিলেন। ব্ল্যাকস্টোন গ্রন্থাগার বর্তমানে যেখানে অবস্থিত সেই জায়গার মালিকানায় ছিলেন তিনি, এবং তিনি তার মৃত্যুর পরে গ্রন্থাগার তৈরির জন্য জায়গাটি দান করে দেন। গ্রন্থাগারটি জায়গাটিতে তৈরি হয় তার উইলের শেষইচ্ছা অনুযায়ী, যা তার মৃত্যুর পর তার স্ত্রী ইসাবেলা নর্টন ব্ল্যাকস্টোন (১৮৩৮–১৯২৮) পালন করেন। ব্ল্যাকস্টোন গ্রন্থাগার ছিল শহরের প্রতি তার প্রতিদান যেখানে তিনি অঢেল ধনসম্পদ অর্জন করেছিলেন এবং এটি তার সহৃদয়তার স্মৃতিস্তম্ভ হিসেবে দাঁড়িয়ে রয়েছে। ব্ল্যাকস্টোনের আয়তন এবং এটি তৈরিতে খরচ হয়েছিল $২৫০,০০০ (বর্তমানে $৬,৮৩৭,৫০০)।
যদিও ব্ল্যাকস্টোনরা ডাউনটাউনে থাকত, তারা বিত্তশালী হাইড পার্ক আবাসিক এলাকায় অসংখ্য ঘনিষ্ঠ বন্ধুত্ব রেখেছিল, যাকে বর্তমানে কেনউড কমিউনিটি এলাকা বলা হয়। ব্ল্যাকস্টোন গ্রন্থাগারের অনুদানের পূর্বে শিকাগো পাবলিক লাইব্রেরি সংস্থা শহর জুড়ে পড়ার ঘরের জায়গা ভাড়া করে কার্যক্রম পরিচালনা করছিল এবং একক শাখার জায়গা খুঁজছিল। ইসাবেলা ব্ল্যাকস্টোন ৮ জানুয়ারি, ১৯০৪ সালে টিমোথি বি. ব্ল্যাকস্টোন গ্রন্থাগারের চাবি এবং কাগজপত্র শহরের লাইব্রেরি বোর্ড সদস্যদের কাছে হস্তান্তর করেন। ব্ল্যাকস্টোন গ্রন্থাগার শিকাগো পাবলিক লাইব্রেরি সংস্থার প্রথম শাখায় পরিনত হয়। ভবনটি লেক পার্ক অ্যাভিনিউ ঠিকানা বজায় রাখে যদিও লেক পার্কের আবাসিক অংশটি কয়েক দশক আগেই আধা ব্লক পূর্বে সরিয়ে নেওয়া হয়েছিল।


title: ব্ল্যাকস্টোন লাইব্রেরি

text: গ্রন্থাগারটি কমপক্ষে তিনবার সংস্কার করা হয়েছে যার ফলে এটি বর্ধিত, নবায়িত এবং হালনাগাত হয়েছে। ১৯৩৮-১৯৩৯ সালে বাচ্চাদের নতুন কক্ষ, একটি ওয়ার্কস প্রগ্রেস অ্যাডমিনিস্ট্রেশন প্রকল্প, $৬৮,৪০০ খরচে যোগ করা হয়। এই সংযোজনের সময় একটি হাওয়ার্ড ভ্যান ডোরেন শ টাউন হাউজ ধূলিসাৎ হয়ে গিয়েছিল। ১৯৭৭-১৯৮০ সাল পর্যন্ত বড় সংস্কার ঘটে। তিন বছরের কাজ সম্পন্ন হওয়ার স্বীকৃতি হিসেবে ব্ল্যাকস্টোনকে পুনরায় উৎসর্গ করা হয়। ২০০৪ সালে শতবার্ষিকী উপলক্ষে আবার সংস্কার করা হয়।


title: ব্ল্যাকস্টোন লাইব্রেরি

text: ব্ল্যাকস্টোন তার বাবার স্মৃতিতে জেমস ব্ল্যাকস্টোন মেমোরিয়াল লাইব্রেরি (১৮৯১, উন্মুক্ত ১৮৯৩) দান করেন ব্র্যানফোর্ড,কানেটিকাটে যা ব্ল্যাকস্টোনের জন্মস্থান। ব্র্যানফোর্ডের জেমস ব্ল্যাকস্টোন মেমোরিয়াল গ্রন্থাগার ছাড়াও ব্ল্যাকস্টোন, ম্যাসাচুসেটসে “ব্ল্যাকস্টোন লাইব্রেরি” নামে একটি গ্রন্থাগার আছে। ব্র্যানফোর্ড এবং শিকাগোর গ্রন্থাগার দুটির স্থপতি ছিল সোলন এস. বিমান।


title: ব্ল্যাকস্টোন লাইব্রেরি

text: শিকাগো পাবলিক লাইব্রেরির ৭৯টি শাখার একটি হিসেবে ব্ল্যাকস্টোন গ্রন্থাগার হাইড পার্ক, কেনউড এবং ওকল্যান্ড কমিউনিটি এলাকায় সেবা প্রদান করে। এই এলাকাগুলোয় ১৭টি প্রাথমিক বিদ্যালয় এবং ৪টি মাধ্যমিক বিদ্যালয় রয়েছে। ২০০০ সালের আদমশুমারি অনুযায়ী সেবা প্রদানকৃত এলাকার জনসংখ্যা ছিল ৫০,০৮৪।


title: ব্ল্যাকস্টোন লাইব্রেরি

text: “ফ্রেন্ডস অব ব্ল্যাকস্টোন ব্র্যাঞ্চ লাইব্রেরি” ২০০৩ সালে গঠিত হয়, যা ব্ল্যাকস্টোন শাখাকে আনুমানিক ৩৪টি শাখার একটিতে পরিনত করে যাদের এরকম সাহায্য দল রয়েছে। স্বেচ্ছাসেবক সাহায্য দলটি শিকাগোর প্রথম শাখা গ্রন্থাগারের উপদেষ্টা পরিষদমণ্ডলী হিসেবে সেবা প্রদান করার চেষ্টা করে। এটি গ্রন্থাগারের ব্যবহার ও উন্নতি প্রচার করে এবং স্বেচ্ছাসেবক সাহায্য যোগান দেয় ও তহবিল গঠন করে।


title: ব্ল্যাকস্টোন লাইব্রেরি

text: ব্ল্যাকস্টোন গ্রন্থাগার শিকাগো পাবলিক লাইব্রেরির বেশিরভাগ কার্যক্রম ও অংশীদারিত্বে অংশগ্রহণ করে যার মধ্যে গ্রেট কিডস মিউজিয়াম পাসপোর্ট প্রোগ্রাম, বড়দের মাসিক বই আলোচনা ক্লাব অন্যতম। এছাড়াও এখানে বহু বার্ষিক অনুষ্ঠান ও কার্যক্রম আয়োজন করা হয়। শাখাটি বিভিন্ন স্থানীয় প্রতিষ্ঠান যেমন হাইড পার্ক আর্ট সেন্টার এবং স্মার্ট মিউজিয়ামের সাথে যৌথভাবে বিভিন্ন অনুষ্ঠান এবং ওয়ার্কশপ পরিচালনা করে। গ্রন্থাগারটি অন্যান্য শাখার মত বিনামূল্যে ওয়াই-ফাই সংযোগ এবং ইন্টারনেট ও প্রিন্টিং সুবিধা প্রদান করে। ব্ল্যাকস্টোনে ৫টি ইন্টারনেট টার্মিনাল রয়েছে যার আসন পূর্বে সংগ্রহ করতে হয়, এর প্রতি সেশনের সময়কাল সর্বোচ্চ এক ঘণ্টা এবং একটি এক্সপ্রেস টার্মিনাল যার আসন সংগ্রহ করতে হয় না, এর সর্বোচ্চ সময়কাল ১৫ মিনিট। বর্তমানে পাঠকরা বিনা মূল্যে প্রতিদিন সর্বোচ্চ দুইটি ইন্টারনেট সেশনের জন্য টার্মিনাল ব্যবহার করতে পারেন এবং প্রতি পাতার জন্য সামান্য অর্থের বিনিময়ে শিকাগো পাবলিক লাইব্রেরি সংস্থার যেকোনো জায়গা থেকে প্রিন্ট করতে পারেন।